
Indledningsdrapa. 



N„, 



da det Pæne, det pynteligt Smaa, 
breder sig yppigt og blomstrer i Landet, 
nu, da det Djærve maa søge sin Vraa 
og bide Forbitrelsen i sig, 
da ej det tør bide paa andet; 
nu, da det Kraftige kaldes det Raa, 
og Tiden sit Alenmaal henter 
fra Dværge, som den kan forstaa. 



I o Indledningsdrapa, 



-w-.---_-^_/-- 



Nu, da vi længst har slidt Oldtiden op 

og puttet dens Helte og Kæmper' i Skabet : 

Madding, som brugtes med afgjort Held, 

saa længe som Folket blev medet 

og flinkt over Maddingen gabed — 

nu, da vi har det saa rart og godt 

og sidder og traller gemytlig som Barnet, 

og klipper os »Mænd« af kulørt Papir 

og trækker det Friske i Skarnet. 



Nu, da vi sover — en Matteisens Søvn 

ovenpaa knuste Forhaabningers Dage, 

og Ingen har Mod eller Evne 

at tage det Tabte tilbage, 

nu, da vi ret som et Vrag under Strand, 

nagleløs, falder i Stumper og Dele, 

og Maagen raaber sit Nødskrig 

og Kragen sit: »Skidt med det Hele«. 



Indledningsdrapa. \ \ 



Nu — ak min Musa, hvor bærer det hen! 

Hvad vil din Stemme? har Maagen ej skreget? 

Slug kun din Hulken og sid paa din Strand 

tavs, dér hvor Vragstumpen bliver 

udvasket, skyllet og bleget. 

Snart er vel Storvasken endt, kan jeg tro, 

snart er i Sandet det sidste forsvundet, 

saa vil der komme Aarhundreders Ro, 

og af Døden opstandet blir Stumpen 

paa et fremn^ed Museum fundet. — 



Dog: det har været et pynteligt Skib, 
pyntelig stort, i Stævnen en Løve, 
skinnende Stykker i Portenes Gab, 
Bjørne paa Bakken, paa Skansen en Stab 
Helte, saa stolte som nogen, 
hvem Nordhavet satte paa Prøve. 
Kuglerne pløj ed i Planken sig ind, 
Riggen blev slidt af den ruskende Vind, 
Mændene faldt og Tømrene knaged: 
pyntelig vaj ed dog Flaget. 



1 2 IndUdningsdrapa. 



Ret som en sjælden, en Æventyr-Fugl, 
blodrøde Vinger og kridhvid i Brystet, 
fulgte det flagrende Skibet paa Vej 
højt over Dækket og Hytten og Røstet; 
tavs, uden Skrig, som et Vartegn foroven, 
svævede Fuglen med Varsel i Flugten, 
slog med sin Vinge og spiled sit Næb, 
naar den indaanded Krudtrøgs-Lugten. 



Under dens Vinger voksed en Slægt, 

under dens Vartegn mylred Bedrifter 

frem gennem Nat, gennem Nød, gennem Skrig, 

gennem Splinternes gabende Rifter. 

Sagaen tegned paa Tavlen dem ned, 

Folket har slugt de ærværdige Skrifter; 

Folket er blevet af Læsningen ked, 

thi Folket .... ja, Tiderne skifter. 



Indledningsdrapa. \ -5 



Gemt er, saa siger man, Sagaen blot. 
Nej den er glemt: den mangler jo Brugen, 
Sandheden, Livet. I Stedet er traadt 
smaathakket Ondskab, gemytlig Passiar, 
Kævl over 01 og Vrøvl ved Sigar, 
Alvor i Smørret og Rugen. 
Smørret og Rugen: Respekt for de tol 
det er vor Nerve og det er vor Kilde; 
men vi har lagt os i Smørret til Ro: 
det er derfor vort Folk er saa lille. — 



Havet, som maner, Havet, som slaar 
stedse sin Kno paa vor tætklinte Rude, 
yuggen, hvis Gænger evindelig gaar, 
mindende Slægten om Ungdommens Aar, 
Kæmpetids-Drøn om vor Pude: 
Havet vi glemte derude. 
Lunken mod Søen, som raabte: parat 1 
strøg vi paa Tavlen hvad Havet vi skyldte; 
Luften med Raab for vor »Landsoldat«, 
vor egen, vor tapre, vi fyldte. 



IA Indledningsdrapa. 



Vel var han værd at man tog saa paa Vej: 
mandelig stod han og mandig han blødte, 
men som vor »egen« vi kender ham ej 
dybt nok tilbage, hvor Mindet 
rejser sin ristede Støtte; 
stavnsbunden, hværvet, en Hund for en Nar, 
som paa sit Tysk kommanderte Kadencen, 
blødt under Fanen vor Landsoldat har, — 
men sent først i Folke-Phalanxen. 



Fødelandsværnet, vor stridbare Slægts 

urgamle Hjem, Du fribaarne Flaade! 

det var jo Dig, som fra Mythernes Tid 

med din Saga til Helgoland naaede; 

enten det bar for en strygende Bør 

ind gennem Fjenden til Haandmængets Møde, 

eller Du laa paa den aabne Rhed, 

lænket som Doggen til Huset, og bed 

fra dig og sejrende døde! 



Indlednings drapa. j c 



Folkelig var Du af Fødsel og Vækst; 
aldrig kom Hofkryb og stramme Lakajer 
op paa din Skanse, hvor Vinden 
bort det Forlorne fejer. 
Aldrig dit Sprog var »Darauss'ernes« Tekst; 
Tampen paa Dansk eller Norsk var parat; 
Junkeren taalte, som Katten, ej Vandet,, 
Junkeren holdt sig paa Landet 
og banked paa Tysk sin Soldat. 



Gasten i Top og Kaptajnen paa Dæk 
kendte hinanden som to Kammerater, 
begge begyndte de som Akrobater, 
én var den Bølge, som bar dem, 
og én den, som skylled dem væk. 
En var den Ed, hvormed begge gik paa, 
ens deres Køje og ens deres Skraa; 
En maatte lystre, den Anden befalte, 
men ét var det Sprog, som de talte. — 



1 6 Indledningsdrapa, 



Fødelands Flaade, om nu Du er graa, 
hamret af Jernet, et underligt Skue, 
halvt under Vandet, med Skorstene paa 
og i Vommen en gloende Lue: 
ældgamle Flaade, Dig vies min Sang! 
end har Du dog Kammerater, som flyde 
stolt over Vandet med vingespændt Fang 
om de end ej har Brev paa at skyde. 



Flaade og Hav, i Kamp eller Fred, — 
medens min Sang, i vort Fødelands Øde, 
maner en lysende Helt fra de Døde 
frem over Nordhavets skvulpende Rhed: 
Eder min Musa har troligt for Øje, 
I giver Trøst i det tvivlende Sind, 
medens den skyfødte, fribaarne Vind 
rejser de rullende Høje. 



Indledningsdrapa. \ j 

Mærket, som / har i Krøniken lagt, 
maa dog vel jage os Blodet til Kinden; 
Styrken, som / har til Slægterne bragt, 
kan dog vel ikke henvejres for Vinden; 
mane I maa dog engang vel til Vagt 
om, hvad der rester, forinden vi synker 
helt i en Døs under Dødslinets Dragt 
for Skæbne-Medusaens stivnende 
Smil bag de stenhaarde Rynker. 

Men har I pustet i Landet et Liv 

atter til Daad fra vor Kævlen og Dvasken, 

rejst til en virkelig Prøve vor Kiv, 

eller gravet den dybt under Sindenes 

flammende Fredsbaal i Asken: 

da skal det kendes i Landet omkring, 

hvordan en Verdenshavs-Bølge sig vælter 

ind gennem Sunde og Fjorde og Bælter, 

rensende, friskende kold; — 

da skal der fødes i Norden 

en ny Peder Tordenskjold. 



BARNDaMS SKILDERI. 



lin Raadmand udi Trondhjem, Johan Wessel ved 

Navn, 

havde af Børn sig Atten, til Ære som til Gavn; 

Moderen Maren Schøller, af den SchøUerske Æt; 

begge døde de gamle, i Dyd og i Ret. 

Der maatte vel stundom strides med saadan Børne- 

Flok; 

alene det at faa dem, er, som bekendt, ej nok. 



Barndoms Skilderi. 

Dog selve det at sætte i Verden saadant Kuld, 
(halv Dusin af Døtre, Sønner Dusinet fuld') 
dertil skal baade Helsen, god Lykke og godt Huld. 
Det var vel dér paa Landet ej noget uhørt Fald, 
men saadan var det andensteds, som her berettes skal. 



Hr. Wessel for paa Rejser med eget Købmandsskib, 
da kom han med en Kaper, en Franskmand, i Beknib; 
det var i Krigens Tider, den spanske Succession, 
til St. Malo han førtes for Entring og Kanon. 
Hvad mest man har paa Hjærte, man sværest dølge kati; 
det spurgtes snart i Byen og rundt omkring paa Land: 
der kommet var en Fremmed, en før, anselig Mand 
med Atten Børn derhjemme! Man vilde knap det tro. 
Fi'anzosen er ej saadan; han nøjes med de To. 



Saa løb man forat se ham; de Fleste gav Entrée. 
Vor Raadmand gned sin Albu og gav sig til at le; 
og da man havde set ham og Løbet var forbi, 
saa kunde han købe Skuden, sig selv og Mandskab fri. 



2-' 

Derhjemme var blandt Flokken Peder Wessel Nr. Ti. 
Aldrig stod et Slagsmaal, han skulde jo deri. 
For Bogen som for Bænken han røbed liden Nemme, 
men mere for at komme i al Fortræd og Klemme; 
saalunde sled han Tiden, men sled og sine Klæ'er, 
saa Faderen lod gøre ham Buxer udaf Læ'r. 



Man véd nu, sligt blandt Drenge knap regnes for en 

Pryde, 
og Peder svor, hans Fader snart skulde det fortryde. 
Ihiast vor Knægt udfinder en Udvej og Spilop: 
Paa en Skærsliberkærre med Bagen af sin Krop 
han satte sig, mens Hjulet de andre drejed rundt 
og drejed det saa flittigt, til Bagen gjorde ondt. 
Saa hopped han fra Stenen. Det stod kuns paa et Nu, 
og da var Bagen blodig, men Buxerne itu. 



Mens sligt vel har sin Moro for den, som hører dette, 
saa mored det ej Faderen. Han gik helt streng i Rette 
med Knægten, at han arted saadan fra Slægten ud, 
og sendte, forat kue ham, til Byens Skrædder Bud. 

»Hr. Mester, min er Hvalpen, men min er ogsaa 

Skammen ; 
»tag I ham i Jer Lære, den maa I vel forstaa. 
»Han river Alt isønder, lær I ham at sy sammen; 
»Jert Alen-Maal behøver I ej at spare paaU — 



Saa maatte Peder følge, trods det han græd og bad. 
Han sad paa Skrædderbordet og syede Sting i Rad. 
Han græd de stride Taarer, dog græd han ikke 

længe, 
han tænkte paa sin Ære og paa de andre Drenge; 
hvad langt han skulde kaste, han rimpede kun kort, 
og hvad han skulde øge, han klipped ganske bort. 
Saa fik han Tamp ^f Mester; det Skrædder-Maal det 

bed, 
men Peder tog om Maalet og sprang af Bordet ned, 
og rendte ud paa Gaden, hvor Sneen den laa højt, 
og tog en dygtig Sne-Boldt og trykked den ret drøjt, 
og langed ud sin Mester, hvor Næsen møder Brynet, 
en saadan Tak for Tampen, en saadan En i Synet, 
at Syn og andre Sanser den arme Mand forgik; — 
og endt var Skrædderiet fra samme Øjeblik. 

Da rejste Majestæten i Norge just det Aar, 

og Frederik den Fjerde (som af sig selv forstaar) 

havde sig af Tjenere en Hoben og Lakajer, 

og én iblandt saa mange hel lettelig sig grejer. 

I dette Anno Domini, Aar 1704, 

vor Peder var en vever, txs. trettenaarig Spire; 

han slumped med i Følget, var Alles Spas og Fryd, 

men da man kom til Danmark, fik Piben anden Lyd. 

I Lommen ej en Styver, ej Moders Sjæl han kendte, 

og hvis han kom tilbage, der var kuns Hug i Vente. 



Saa fik han Plads som Tjener hos Kongens Skriftefader 
og rendte Bud og Ærind i Residentsens Gader. 
Det var jo rare Sager, hvad dér han fik at se, 
dog droges mest til Havnen han efter Klokken Tre; 
der kom det faste Mandskab fra Holmens Vagt 

derovre : 
Tømmermænd og Smede, Sejlmagere og Sjovre; 
og Underofficerer i Spidsen gik med Sabler, 
Ober- Kanonerer og Baadsmænd og Konstabler; 
det kunde Knægten lide; han tænkte: stod Du blot 
blandt saadan Standspersoner, saa stod Du ganske godt! 



Barndoms Skilderi. 

Saa skrifted han sin Længsel for Kongens Skriftefader, 

og næste Dag han rendte ej mer i Byens Gader; 

højt bankede hans Hjærte, og Blus stod paa hans 

Kind, 

da han som Lærling tegnedes blandt Holmens Mand- 
skab ind. 



Og her han lærte Sømands- Haandteringen fra 

Grunden, 
og gik paa lange Rejser, indtil han blev befunden, 
som Jungmand først, og siden som virkelig Matros, 
og endelig som Sø-Kadet, for værdig til slig Ros: 
»Man finder Peder Wessel som for Etaten dannet, 
»han er til Sømand skaaren og ej til noget andet; 
»i Kuling og i Uvejr, ved Morgen og ved Nat, 
»han klatrer rask i Riggen og tager muntert fat 
»i Alt hvad forefalder, om det er nok saa drøjt, 
»og intet Sejl ham hænger og intet Tov for højt. 
»Hvis ej han brækker IJalsen — som tidt er Udsigt 

til — 
»en Pryd for hele Standen han sikkert blive vil.« 



24 



Barndoms Skilderi, 



Med saadan Ros forsynet, han sejlede just hjem 
i en Ostindiefarer og kom for Bergen frem; 
dér spurgte de den Tidende, ved Jevndøgn Anno Ti, 
at Krigen var erklæret og Freden forbi. 



INDEFROSSEN. 



Uen Vinteris har ligget 
paa Christiania-FjcM'd 
saa trykkende, saa hvid og saa længe; 
dog trykkes ikke Byen, 
dens Handel, staar i Flor, 
de norske Købmænd fattes ikke Penge. 

Der holdes Juleballer 
og Nytaars-Kalas, 

og mangen Rus til Hjemmet bliver baaren; 
det hjælper ej der prækes 
mod al det Liv og Fjas — 
man holder tappert ud til hen paa Vaaren. 



Skal ikke Sindet fries 

for alle tunge Baand, 

naar Sneen vælter massevis fra Skyen? 

Skal Glæden ikke netop 

ta' Foden i Haand, 

naar Kaptajn-Løjtnant Wessel er i Byen? 



Han ligger indefrossen. 
Han lider det just ej, 
dog Isen har han ikke lært at smelte; 
men alle unge Hj ærter 
de tøer paa hans Vej; — 
de er nu engang varme, disse Helte. 

De unge, kække Jenter, ^ 

og Konerne med, 

de pynter sig i deres bedste Fjædre. 
Den unge Søhelt bedes 
fra Sted og til Sted. 
Hvad gør man ej, for Landsmænd at hædre? 



Han bukker, og de rødmer, 
han beder om en Dans, 
kan hændes, at han beder om lidt mere; 
et Kys maaske? De gives 
kun sparsomt der tillands, 
men Wessel han er vant at hazardere. 



Han er just ej saaledes, 

som Slægten efter ham 

har gjort ham til i Contrafej og Sange; 

lidt mere af en Viking, 

og meget mindre tam. 

For Damer har han aldrig været bange. 



28 Indefrossen. 



Han tager med paa Vejen 
de Skønnes Tribut. 

»Hel artig«, mælder Sagnet, »han sig viser 
mod Damerne den Vinter; 
han sparede sit Krudt, 
men tog ved Entring mange smukke Priser. 



Hans liden Snav er byttet 
mod Løwendahls Galej, 
en Letfregat paa atten blanke Stykker. 
Med den har han vist Svensken 
saa grundig Vintervej, — 
nu ligger den ved Oslo gamle Briigger. 



Ved Briiggerne der véd man 
er Værtshuse nok, 

hvor indefrosne Søfolk finder Varme; 
i saadan et var samlet 
af Wessels Folk en Flok, 
som slog en Slurk i deres slunkne Tarme. 



\ 

Mens Chefen er til Gilde, 
er Folkene iland, — 
Fregatten ligger sikkert nok fortøjet; 
og Kruset vandrer flittigt, 
saa stort som en Spand; 
det skjuler Næsen helt og næsten Øjet. 



En Borgermand betaler; 

til Gengæld vil han ha' 

en »Ende« — og han ser sig rundt om Bordet. 

Der er en gammel Baadsmand, 

som nikker et Ja! 

og vender Spanden, før han tager Ordet. 



Han kigger under Kruset 
og sætter det igen, 

saa alle Stob og alle Brikker hopper: 
Den Medicin er ikke 
saa ilde, Hj ærtensven, 
den kan kurere indenfra for Lopper 1 



10 Indefrossen. 



Saa visker han sig Skægget 
og rømmer sig, imens 
der falder Stilhed rundt i Skænkestuen: 
Om Peder Wessel er jeg 
at tale nu til Sinds! 
Og Hverm^md stryger sindig af sig Huen. 



c: 



BAADSMANDEN FORTÆLLER. 



flan var ej mer end Nitten Aar 

og Sø-Kadet af Rang, 

da mødtes vi paa »Ormen«; 

det var den første Gang. 

Jeg tjente da for Tømmermand 

og saa', ved første Syn, at han 

var bygget til at bære 

hvad Skyts det skulde være. 

Vi sej led sammen dette Togt, 
og ud og ind vi for, 
og Chefen han var Styrmand 
og bedste Mand ombord. 



O 



■2 2 Baadsma?iden fortæller. 

Kadetten og den lille Snav 
de passed ind i samme Lav; 
men da hans Togt var ude, 
han maatte bytte Skude. 

Der var i Langesund en Mand, 
hed Jørgen Pedersen, 
han var og er og bliver 
min rigtig gode Ven: 
han gjorde atter Ormen klar 
det næste Aar, da Wessel var 
som Løjtnant vendt tilbage 
med Halsklud under Hage. 

Paa »Postiljonen«, en Fregat, 

han havde nemlig tjent 

imens, men dér var Wessel 

kun maadelig bevendt. 

En saadan Fyr — forstaar I nok — 

er ligesom en Skive-Blok; 

den maa ha' stadig Smøre, 

om den sin Gavn skal gøre. 



Baadsmanden fortæller. 'i'i 

Han var ej født som Vente-Per 
med Konnexioner bag, 
han gad ej konvojere 
og sejle tyndt i Mag; 
det kunde, mente han, enhver) 
som var og kaldtes Sekretair. 
Han gad nok avancere, 
men ej som Peder Flere. 

Der maatte Noget staa paa Spil 
og Noget gaa paa Kant; 
jo højere, des bedre 
han Spillet immer fandt; 
en Orm ham stedse nagede, 
og Løwendahl han plagede; 
saa fik han »Ormen«: atter. 
»Sej!'< raabte han. »Det batter!« 

Om Nv-taarsdagen, Anno Tolv, 
vi løb til Fladstrand ned, 
og straks igen til Sverig 
og ind paa Elvsborgs Rhed. 



^A Baadsmanden fortæller. 

Dér drilled vi en svensk Fregat; 
den vilde have Snaven fat, 
men »Ormen« fra den smurte, 
som vi bestandig gjorde. 

Og siden løb vi ud og ind 
i hver en Krog og Vig 
og førte med de Svenske 
paa egen Haand vor Krig. 
Snart var vi hist, snart var vi her, 
og bragte Fjenden i Gevæhr 
og snapped bort hans Lodser 
og banked hans Matroser. • 

Vi jaged Svenskens Hukkerter, 
skøndt vi var kun de Smaa, 
vi tog hans Rokkebaade, 
hvor bedst de var at faa. 
Tilsidst saa var der intet mer 
at ta'. Og hvor der intet er, 
dér siger Præsten Amenl 
Saa løb vi hjem til Drammen. 



Baadsmanden fortæller, ^c 

Og saa fik Visen anden Lyd, 
og Ormen gik sin Vej, 
i Stedet kom Fregatten, 
vor Løwendahls Galej. 
Og Wessel fik en lang Instrux, 
den lød, han skulde sejle flux; 
og Chefens Øjne skinned, 
som om de var fortinned'. 



Han kaldte os paa Skansen frem 

og læste op sit Brev; 

det faldt jo noget langværts 

hvad Herrerne de skrev; 

men Meningen var ganske klar: 

vi skulde ta* hvad Svenskens var, 

og banke ham saa længe, 

vi kunde sammen hænge! 

Det gjorde vi paa bedste Vis 
og af et ærligt Sind, 
og Den, som ej kan se det, 
maa være meget blind; 

3 



2 5 Baadsmanden fortæller. 

hver Planke og hver Bolt ombord 
kan sande disse mine Ord, — 
dér ligger jo Fregatten 
saa stolt, som En kan ha' den. 

Og som den ligger dér og ser 
paa andre Skuder ned, 
og ønsker blot at fare 
ud paa en aaben Rhed: 
saa banker der i Chefens Bryst 
et Hj ærteslag med samme Lyst; 
Gud la' det længe banke 1 
det er min simple Tanke. 



MELLEM DRAGONER. 



1 Marts, da Isen just var brækket op, 
og Vandet koldt, og Vejret ikke mindre, 
brød Wessel ud. Kun Is kan Wessel hindre. 



Om Luftens eller Vandets Kuldegrad 

han spørger ej. Naar blot hans Skib kan flyde, 

er han til Sejlen klar og til at skyde. 



^8 Mellem Dragoner, 



For Torekow, paa Grænsen mellem Skaane 
og Halland, duved op han med Fregatten. 
Dér kasted Anker han og laa om Natten. 



Den næste Dag bemanded han Chaluppen. 
Han havde spændt sin Kaarde omkring Kjolen, 
men havde ikke taget med Pistolen, 



som ellers var hans trolige Gelejder; 
af hvilken Omgang aldrig han blev ked. 
Han var en Mesterskytte, som man véd. 



Hans Folk var, som han selv, kun let bevæbnet. 
En havde med sin Øxe, En en Pike; 
man vented sig en Rotur — Fjender ikke* 



Han satte Kursen lige ret mod Land, 
i Haab'ved Trusel eller ved en Skilling 
at kunne spørge Nyt om Fjendens Stilling. 



Mellem Dragoner. ^o 



Han sprang iland. Der laa den lille By 

med sine lave, rødstensrøde Hytter. 

Han standsed. Holdt der ikke hist en Rytter? . . . 



Aa hvad I En Rytter mer, en Rytter mindre! 
Det gaar tillands vel, som det gaar ombord: 
man kan jo stole paa sin Skudes Ror 



og løbe væk fra Fjenden, hvis man ej 

kan magte ham. Helst holder man ham 

Stangen ; 
men nødig fler' end To om En ad Gangen 1 



Og Wessel kommanderte fremad Flokken; 

selv løb han forud i en saadan Fart, 

at han var skilt fra Baadens Mandskab snart. 

Ahllem Dragoner. 



Det var hans Skik ; han kunde ej gaa langsomt. 
Han løb og sprang, og som han var i Springet: 
For Djævlen! raabte han. Han var omringet. 



Dragoner her og der, paa alle Sider. 

Staal raabte de. Staal skreg han; Notabene 

til sine Folk, som lod ham dér alene. 



De vendte flux, da Rytterne de saa'. 
Bort i Chaluppen de fra Stranden roede 
og efter Chefen som Kameler gloede. 



Da bed han sig i Læben, og med Kaarden 
i Haanden snurred rundt han som en Top, 
og løb tilbage. Hej, det var Galop. 



Galop paa Liv og Død. Galop dér bag ham. 
De svenske Heste kunde ogsaa springe, 
og Rytternæven svang den nøgne Klinge. 



Mellem Dragoner. a\ 



Tre var de Karle, som paa Stranden kasted 

foran den kække Søgut Hesten om 

og raabte pustende: Hej, Dansker, kom! 



Fly hid jer Dyrendal, Hr. Officer. 

For Tnsend! giv Jer, og vær ikke galen I — 

Og Klingen lyned, Hesten svinged Halen. 



Der stod han, Peder Wessel, En mod Tre. 
Han slog en Bule harmfuld sig i Hatten: 
Velan; her er min Kaarde. Kom og ta' den! 



Den forreste Dragon i Skægget smisked 

og rejste sig i Sadlen med et Buk, 

og strakte Haanden frem og — fik et Hug, 



som gennem Handsken skar, saa Haanden dingled. 
Av! brøled R>'tteren og tog paa Vej, 
men Wessel lo og raabte: Dengang q'I 

Mellem Drasroner. 



i>' 



Og som en Hjort, der jages gennem Skoven 
og bøjer let og smidig af, saasnart 
en Hindring standse vil den lige Fart, 



saa for han ind iblandt og rundtomkring 

de skræmte Dyr, som stejled dér paa Sandet, 

og med et højt Hurra sprang han i Vandet. 



Det kendte han. Med Kaarden mellem Tænder 
han vaded ud, saa langt han mægted bunde, 
og svømmed saa det forteste han kunde. 



Han svømmed, men de svenske Heste ej. 
For dem nok Badetiden ej var kommen; 
de vendte om, da Vandet naaede Vommen. 



JlelUm Drage n£r. ^^ 



Hans lange Haar drev efter ham derude; 
det blev en Sldve, da med sure Miner 
Hestfolket løsned deres Karabiner. 



Han dukked ned og dukked op igen; 
tilsidst man kun som liden Prik ham skimted 
og Kaarden, som i Solen stedse glimted. 



De roede ham imøde med Chaluppen 
og fik ham hevet ind og bragt ombord. 
Han rysted sig, men mæled ej et Ord. 



Vaad som han var, han peged blot mod Masten. 
Dér fik hans Folk, hvad der var vel fortjent; 
og Chefen tåled saa, da Alt var endt: 



I løb jer Vej. I selv maa bedst afgøre, 

om ej et Hug var bedre af en Sabel, 

end Tamp for Masten af min Skibs-Konstabel. 



AA Melletn Dragoner. 



Men Hver sin Lyst. Jeg takker nu min Gud, 
at Liv og Førlighed jeg har beholdt, — 
skøndt, jeg maa sige, Vandet var lidt koldt! . . . 



PAA KANONER OG POKALER. 



Uen Nordsø vælter sit mørke Vand 

og skyller forbi Kap Lindesnæs; 

der vugger en Skude med Sejl paa Rand, 

den syner som en af de vilde Gæs; 

den nejer med Stævnen, den vipper med Spejlet; 

aldrig en kækkere Vildgaas har sejlet 

hen over Bølgernes Vej — 

og det er Wessel ombord i Fregatten 
Løwendahls Galej. 



^^ Paa Kanoner og Pokaler. 

Og sel hvor Kimingen graaner let 
og Bølgen drejer sit tunge Hjul, 
dér stiger bagved de hvide Skvæt 
en anden Sejler, en anden Fugl; 
for revet Kuling de Tvende skyder 
afsted over Søen, som friskere bryder 
med hulende Bølgedrag — 

og Wessel staar paa sin Skanse og kigger 
efter den Fremmedes Flag. 



Og Solen, lider saa smaat mod Hæld 
og gyder i Havet sit gule Skær. 
Da Klokken er halvgaaen Sex saa vel, 
de Tvende er kommen hinanden nær. 
Den Fremmede toner en engelsk Stander 
og engelsk Flag; men Wessel han bander 
den Ed, som han lider bedst: — 

Nej, Fanden annamme mig, tror jeg ham ikke. 
Gutter, nu skal vi til Festl 



Paa Kan^^n^r og PokaUr. aJ 



SieuT Wessel viser et hollandsk Flag, 
han gemmer sit eget til rette Stund, 
og Krudt og Kugler til glatte Lag 
er lagt igennem Kanonens Mund; 
med Et staar Røgen i rundede Borde 
ud fra den Fremmedes Laaringsporte, 
det engelske Flag er væk — 

i Stedet spiller de gule Tunger 
i Blaat fra den vippende Hæk. 



Filuri saa fik Du din Mund paa Gled; 
Konstabel, tre Skud; giv Agt, brænd løs I 
tildæks med Hollænderkluden, hiv ned! 
hejs Kongeflag op og den røde Gøs! 
Og Wessel raaber: Hej Gutter, mærk jer, 
om ogsaa den Fremmede nok saa stærk er, 
vi stikker dog vel ikke a' . . . ? 

og hundred Struber fra for til agter 
ham svarer: Gaa paa! Hurra. 



aS Paa Kanoner og Pokaler. 

Saa brændte de løs, saa langed de ud 

med alle Kanoner og Musketten, 

og pyntet blev baade Skrog og Klud, 

kun sjældent gik Kugler og Knipler forbi; 

saa bares der Raab med Eder i Følge 

paa Engelsk, paa Svensk og Norsk over Bølge, 

men højest Kommandoen lød: 

Sej, Løwendahls Gutter, for Kongen og Flaget 
vi slaar nu paa Liv og Død! 



Saa fulgtes de tungt i den hule Sø 

med Undersejl op, i hvirvlende Damp; 

som hidsede Hunde, der rasende gø, 

saa hørtes de under den vilde Kamp; 

saa bed de og flænged hinandens Sider; 

den Stoute, som st^ar der, den Trufne, som vrider 

sig under det væskende Saar — 

alle saa har de kun samme Tanke: 
til Døden, for Sejer vi slaar! 



Paa Kanoner og Pokaler, aq 

I 

Og dengang Solen sig lagde til Hæld 
bag Sommernattens det lyse Skær, 
og Klokken var halvgaaen Ti saa vel, 
da brased den Fremmede fuldt sine Rær; 
mens Ilden slaar af hans aabne Porte, 
han trækker sig bort, som han ikke burde 
da raabes der : Gaar Du din Vej ? 

og det er de danske Glitter, som prajer 
fra Løwendahls Galej. 



Sieur Wessel smiler saa bredt dertil, 
han lider helt gerne sit Mandskabs Mod, 
saa lader han sætte, hvad trække vil, 
og atter langs Dækket der flyder Blod: 
de sparer ej Krudtet i Arkeliet, 
det knitrer og knalder af Musketteriet 
igennem Kanonernes Brag — 

men endnu skelnes i Glimtet derovre 
fra Hækken den Fremmedes Flag. 



so 



Paa Kanoner osr Pokaler 



a 



Saa falder Natten, og Kampen dør. 
Hver bøder bag Mørket sit Tab iløn, 
men næppe har Morgenen kastet sit Slør, 
saa kaldes hos Wessel paa Skansen til Bøn. 
Først Bibelens, Davre — saa Brændevinen, 
og Chefen læser i Andagtsminen, 
at begge Dele gør Gavn: — 

Nuvel, mine Gutter, en blodig Godmorgen 
i Guds og i Kongens Navn! ' 



Og tredie Gang i den hule Sø 

med Undersejl op, i hvirvlende Damp, 

som hidsede Hunde, der rasende gø, 

de styrted sig ind i den vilde Kamp; 

de pynted hinanden det bedste, de kunde, 

til Rig og til Skrog var én gabende Vunde: 

saa fik de sig lidet at dy; — 

en Kende de hviled og Hullerne r 
og saa tog de fat paany. 



V 



Paa Kanomr og Pokahr. z \ 



Men da de kom sammen den fjerde Tøm 
og dænged hinanden paa Haandskud nær, 
hver Skude ligned en plukket Ørn, 

» 

og Vandet syned af Fuglenes Fjær; 
og Krudtrøgen hvirvled og Stykkerne braged, 
og Wessel han kigger derover mod Flaget: 
Ja bi Du kuns en Minut 1 — 

da springer til Chefen Konstablen og mælder: 
Kaptajn, det skorter paa Krudt I 



Du primer, Konstabel, ved Tordenens Gud I — 
Kaptajn, Gud bevare for Løgn min Mund: 
om mere der er, end til fire Skud, 
saa hæng under Nokken mig op som en Hund I 
Og Wessel han bider sin Læbe, og knuger 
mod Brystet sin Raaber, imedens han sluger 
den Mundfuld, der kom ham paatvers; — 

vred staar han paa Skansen og hugger i Luften 
med Raaberen Kvart efter Ters: 



52 



Paa Kanoner og Pokaler. 



".^^ -^-^^-^ -*^— 



Saa op da med Roret; Trompeter, her! 
far over i Jollen og læg ham ombord, 
og bed ham, saa sandt han har Flaget kær, 
at fly mig lidt Krudt paa mit ærlig' Ord; 
bedrøver mig meget, jeg ikke kan entre, 
men Søen er hul, jeg vil nødig kæntre 
og rage ombord i hans Stavn; — 

Du hilser fra Wessel, og spørger til Gengæld 
om Chefens og Skudens Navn I 



Og sig ham, Trompeter, han slog som en Mand, 
det skal jeg bedyre med Haand og Mund, 
og kunde jeg slæbe ham med mig iland, 
jeg gjorde det fluxens af Hj ærtens Grund; 
men vil han mig møde, naar Tid er gaaet 
og atter jeg Lod og Karduser har faaet, 
saa skifter jeg Vind ham og Sol — 

og vil han et Glas paa min Hytte drikke, 
saa er han min Gæst paa Parol! 



Paa Kanoner og Pokaler. c^ 

Da saa' man de tvende Chefer at staa, 
enhver paa sin Skanse, med Raaber for Mund, 
og fredeligt Skuderne sammen laa, 
som nyssens sloges af Hj ærtens Grund; 
saa svang man Pokaler med Hurra i Følge, 
og Taabte paa Engelsk og Norsk over Bølge, 
og Vinen den funklede rød — 

»Paa Gensyn« var Skaalen, og Glassene blinked 
og svandt dybt i Nordsøens Skød. 



Og se, hvor Kimingen graaner let, 

og Bølgen drejer sit tunge Hjul, 

dér duver nu bort bag de hvide Skvæt 

mod Nord og mod Øst en vingeskudt Fugl; 

med vaklende Stænger to Sejlere skyder 

afsted over Søen, som toppes og bryder 

med hulende Bølgedrag — 

og Wessel staar paa sin Skanse og kigger 
efter den Fremmedes Flag. 



FOR FISCALEN. 



IMu blev der et Røre blandt alle Parykkerne, 

blandt samtlige smaa Misundelser ; 

den hinkende Klaffer kastede Krykkerne, 

den havde nu fundet »Begrundelser«: 

En Pebling har sprunget os Alle forbi; 

hvad kan han? en Smule Fribytteri, 

som gælder ej mer i Etaten; 

nu springer han alle Hensyn til Staten 

og til Majestæten over; 



For Fise alen. 

man tænke: den Tyveaars-Hvalp han vover 

at tage det op med sin Overmand, 

uden endda at være istand 

at slæbe ham hjem som Prise; 

og for sin Frækhed tilgavns at vise, 

saa drikker han Fjenden til paa Pokalen, — 



nej, nu skal han Kronedød for Fiscalen! 



Og de, som har Kongens Øre, 

de tuder saa længe deri, 

til Kongen lader sig røre 

og skriver: Beordre Vi 

Vor Kapitajn-Lieutenant Wessel paastand 

at rappelleres fra Norriges Land 

og svare for Retten med samt sin Fregat, 

hvorlunde han udi den hafte Combat 

har holdt sig til Sø- Artiklernes Bud; — 

og dermed sker Vores Villie. 

Befalendes Eder Gud! 



c 5 For Fiscalen. 



Saa skrev de og skrev og stævned ham ned, 

og Wessel gav Møde. Da blev der en Glæde 

blandt alle hans Fjender — og de vare mange - 

men Vennerne var jo lidt bange. 

De gav ham det Raad: Far sagtelig freml 

Wessel han slog med Haanden ad dem; 

hans Ansigt tog paa at lyse: 

de skulde kuns lidet ham kyse! 

Og Wessel gik frem med sin Skibs-Journal: 

kom an, Hr. Fiscai; 

nu leger vi Tampen brænder, 

men se til, hvor Legen ender! 



Saa skrev de og skrev og protokollered 

og krydsforhørte og Svaret notered. 

Vidner blev førte, 

Ed deponeret. 

Udsagn blev hørte, i 

intet mankered, 

og Akterne voksed til Vognmandslæs, - 

da var Peder Wessel først ret .i sit Æs. 



For Fiscai en. 

Han syntes, han stod ombord i sit Skib 

og havde Kanoner og Sejl at regere, 

han syntes han var i Beknib 

og skulde sig flinkt retirere: 

for Sejl og Kanoner han mødte kun Penne, 

de Herrer de sad dér med Alvorsmine — 

da brugte han sig behænde 

og fired paa Varpets Line; 

og alt soni han fired, et Slag han slog, 

og sejrende ud af Actionen sig drog; 

og Sø-Fiscalen blev rød i Kammen 

og stænked en Klat i sin store Bog, 

og Herrerne stak udi Retten 

hviskende Ho'derne sammen. 



Men Sø-Fiscalen sit Indlæg gjorde: 
Hvorledes dog Monsr. Wessel turde 
saalunde skalte med Kongens Gods, 
og exponere sit Skib mod Fjenden, 
og ikke ta'e Fordel af Vinden 
og retirere betids sig bort? 



c 3 For Fiscalen, 



Item saa var det Etaten en Tort 

at høre bestandig den samme Bravade 

om alt det Mod, som saa lidet nytted; 

og havde ham end Majestæten beskyttet, 

saa var den uværdige Gasconade, 

den med at drikke tilpægls med sin Fjende, 

for grov til at kunne kvitteres; — 

man burde ej længer fare gelinde: 

og bør Monsr. Wessel derfor mulcteres, 

og videre, til han vil lære 

lidt mere forsigtig at være, 

ifølge Ethundredogtoogfirs 

i Loven at degraderes! — 



Da tog Peder Wessel til Pennen og skrev 
de Herrer i Ober-Krigs-Retten 
et saalunde lydende Brev: 



For Fiscalen. 

Jeg sender Fiscalen 'min Hilsen og samtlige 

Herrer, 
Høje og velbaarne Mænd; — min Dom staar for 

Stund. 
Skælm giver mer end han har, jeg er kuns en 

simpel 
Søgut, jeg fører det Sprog, som mig Nidkærhed lægger 

i Mund. 



Ringe jeg skulde kun føle mig selv mod Fiscalen, 

om ikke 

netop hans Visdom var klejn — at sige tilvands; 

tog jeg Bestik efter ham, ja saa burde jeg sikkert 

sættes i Mulet, men det gaar nu forskelligt tilsøes og 

tillands. 



Ilter jeg er; ja maaske: men naar Æren man slaar for 

og Flaget, 
saa maa man passe sit Snit; thi Æren er rap. 



6o -^<^^ Fiscalen, 



Kom jeg Fiscalen paa Siden — og han var ipin 

Fejende — 

maalte jeg først ej hans Klyds, men tog straks i Fyren 

et Nap. 



Sloges han .da som en Karl, og jeg kunde ham ej 

kujonere, 

hvorfor da ej salutere og drikke hans Skaal? 

Ja hvis en saadan han var, og han bravt havde 

fægtet, 

gjorde han ej for et Glas eller to vel det emsige , 

Skraal. • 



Sømand jeg er og Soldat: jeg skriver mod Godtfolk 

ej Aet er; 

skulde jeg skrive mod nogen, det blev vel mod 

ham, 



For FiscaUn. 5 1 



som, naar en Snav eller Hukkert, endsige Fregat- 
skib, 
er ham af Kongen betroet, gør det Betroede Skam. 



Item hvad angaar den Skade, jeg nys i Attaqven har 

faaet, 

da staar jeg ved, at Kanonen hun haver sin Vægt, 

samt er et sligt Instrument, som saa temmelig 

lader 

se, hvor det træffer en Mast eller Mand, sin alvorlig' 

Effect. 



Sluttelig holder jeg for, at hvad Hr. Fiscalen 

belanger, 

burde vedbørlig han næses for slig Occasion, 

at ej en brav Officer for Fremtiden udi det 

mindste 

frygter for Bogstaven mer end for baade Skib og 

Person 1 — 



52 F^^ Fiscalen. 



Saadan han skrev. Hvordan det blev læst 

i Retten, 'ja derom intet forlyder; 

men lige med Et v^r Actionen som blæst 

bort, og intet ivej'n. 

Wessel blev udnævnt til Orlogs-Kaptajn — 

det blev nok Fiscalens Snyder. 



å 



I CHALUPPEN, 



ivong Karl er kommen fra Tyrkens Land — 
ved Sadlen hans Støvler hænger.' 
Stralsund vil han holde trods Mord og Brand 
Stralsund kan ej holde sig længer; 
det hagler med Jern, det sneer med Bly, 
og Dansken er alt i den ydre By; 
Kong Karl maa fly — 
haardt Sverrige til ham trænger. 

OgJpV^fssel staar paa sin ny Freeat, 
den har han fra Svensken faget; 
den Hvide Ørn AH han haardelig fat, 
. nu bærer den Q|pdfcbrogsflaget; 
han sattes paa^agt for Kongen at ta'e, 
tre Skibe skulde han med sig ha; 
hvor bliver de a'? — 
de kniber nok ud' af Laget. 

• å 

Decembertiden tilsøs er slem ' — 
aa ^a^ man kan have den bedre I 
djjP&inker, de luner nok Redens Gem — 
da vover jeg Ørnens Fjg^dre! 
Saa spejded han Dage og Nætter itræk, 
men Hjælperne holdt ham bestandig for Gæk; 
Kong ICarl slap væk — 
thi Heldet vil Helten hædre. 

Kong Frederik sad udi Pommerland, 
og han lod de andre skyde; 
en Konge maa holde sig borte' fra Brand 
og Mord, for Folket at fryde; 

han sad i sit Telt i sit Hoved-Kvartér 
og saa' paa sit Kort og sin Stabsofficer: 
De skyder ej mer? — 
Nej, Sire, Kong Karl han fly'del 

Men Wessel fik Breve og kongeligt Bud 
til Hovedkvarteret at bære, 
thi smykked han sig i sit bedste Skrud, 
da han skulde have den Ære; 
saa lod i Chaluppen haa ro sig iland, 
at hilse paa Kongen, samt deribland* — 
han var jo Mand 
for sligt — sig en Gunst at begære. 

Dér sad han saa kæk i sin fulde Stads, 
som om han til Bryllup var buden, 
med opkrempet Hat og med blankt Kyrads, 
i Galla til Støvlesnuden; 
og agter 1 Baaden hos Wessel befandt 
Hr. Løwenørn sig. General- Adj utant, 
og — det er sandt — 
adskillige Herrer foruden. 



66 I Chaluppen. 



Chaluppen slingred, og Wessello 
og tog til sin Daase blandt andet: 
Den skænked mig Kongen I De Herrer maa tro, 
min Pris er forsvarligen blandet; 
mod Søsyge hjælper Carotten-Råpé, 
og se disse Stene paa Laaget — ja se! ... . 
da, ak og ve, 
for Daasen af Haanden i Vandet. 

Men hurtig som Lynet bagefter han sprang, — 
kom op med et arrigt: For Fanden! 
og dykked forgæves Gang efter Gang -^ 
da hev de ham ind, trods hans Banden. 
Dér sad han, og ærgerlig tænkte han paa, 
hvor snart selv en kongelig Gave kan gaa — 
men Herrerne saa 
den ene stum paa den anden. 



ADELSMAND. 



»iri jeg er som Fuglen under Sky, 

og jeg gaar lige paa som Havets Bølge: 

Majestæt! der er ej Krudt og Bly, 

hvorfor jeg skulde som Poltron mig dølge. 

Majestæt I jeg lever af den Luft, 

som bølger stedse om Jer høje Naade, 

men hør et Ord: der er saa mangen Schuft, 

som spinder mod mig sine Rænke-Traade. 



5'' 

Majestæt 1 den Hvide Ørn jeg tog, 

i Flugten greb jeg Fuglen under Vinge; 

stændig jeg med JØrnen siden jog; 

nu hugger Fuglens Næb i Svenskens Bringe. 

Majestæt I jeg er en fattig Gut, 

der bejler stedse til Jer høje Naade: 

Gør mig til Kommandør-Kaptajn til Slut 

og lad mig slaa med Eders Nordsøflaade! 



• • • • 



Men Svaret det blev et andet, 
end Wessel havde sig tænkt; 
Kongen han sad i Teltet, 
haardt af den Hidsige trængt; 
og Kongen tog til sin Daase 
af Guld, med Stene om Kant, 
og sagde: Du tabte den sidste, 
ifald man beretted mig sandt! 

Omstændelig, skal Du vide, 
jeg følger din hele Færd; 
Du øder, hvad man dig skænker. 
Du kaster med Penges Værd; 



Adelsmand. 

Du kaster vel, skal man fornemme, 
dig selv med det første bort — 
men vogt Dig, Wessel, for saadant, 
det blev mig den værste Tort I — 

Og Helten stod dér med Hatten 
i Haanden og Øjet mod Jord, 
og bed sig i Læben og kunde 
ej finde et eneste Ord; 
da følte han noget falde 
ned i sin Hattepul; 
det tynged, han tog det og vej ed 
det meget sigende Guld. 

Og Kongen rakte ham Haanden 
og smilede naadigt dertil: 
En Konge kan ikke gøre 
Alt hvad han ønsker og vil; 
men hædre han kan en Frimodig, 
som viste sig brav og bold — 
naa! byd mig en Pris af Jer Daase, 
Hr. Kapitajn Tordenskjold! — 



^o 



Adelsmand. 



Paa Knæ deii Modige tumled 
og famled mod Kongens Skød, 
og rejste sig atter, mens Blodet 
op gennem Kinderne brød: 
Hvad Sa . . . Majestæt, tilgiv mig, 
men hedder jeg Tordenskjold, 
saa skal jeg nu dundre og lyne 
Svensken Fanden ivold! 



TORDENSKJOLDS FLAGSANG. 



Ug atter paa sin hvide Ørn han for 

og lo i Luften frem, mens han betænkte, 

hvad Kongen med et saadant vægtigt Ord 

til saadan liden Snusedaase skænkte; 

han følte Ørnen blive dobbelt stor, 

i Farten spile dobbelt ud sin Vinge; — 

nu skulde han, og for sig selv han svor, 

til Kommandør — ja Skoutbynacht — det bringe: 

Fri stander jeg 

som fri Mand paa min Skude, 
Kongen er med mig, 
jeg er Adelsmand; 
lad nu de Hunde 
kun i Krogen tude: 
aldrig at bide 
var. de ret istand. 
-Første Vers er ude, 
Wessel er begravet, 
evig sover han — 

men Wessel er en Spøgefugl, 

han gaar igen ved højlys Dag paa Havet. 

Stig af dit Dyb, 
af Kølvandsfurens Striber; 
elsk mig og styrk mig, 
Hjaertensven og Bro'r; 
bland dig i Vinden, 
som i Riggen piber, 
støt mig i Bygen, 
vaag ved Skudens Ror. 

Hjælp hvergang det kniber! 
det har Wessel kunnet, 
mens han var ombord — 

og jeg skal være evig dig 

indtil mit sidste Timeglas forbundet. 



Herre, min Gud, 

mod Dig er jeg kun ringe 

Stakkel, som trænger 

til Din Assistens; 

tag mig og Ørnen 

naadig under Vinge: 

faar jeg et Grundskud, 

hold mig Skuden læns! 

Saa skal jeg nok bringe 

det til noget Meget, 

— Admiral kan hænd's — 

thi jeg og Peder Tordenskjold, 

vi To har endnu ej for Noget veget. 



HA Tordenskjolds Flagsang. 



Og mens han saadan stod og tænkte paa, 

hvorlunde Fremgang nok han skulde faa, 

og mens han som et Barn gentog bestandig 

det dyrebare Ord, det nye Navn, 

saa lyste der en Ild, og det en mandig, 

i Øjets Ørneblik; op til sin Favn 

han syntes at han kunde Verden knuge; 

han maatte ret med Vold det Udraab sluge, 

som fra det altfor fulde Hjærte brød; — 

saa slog han ud med Haanden, og han talte 

til Flaget. 

Som en Sang hans Tale lød: 



Jeg vil slaa for min Konge og slaa for mit Flag, 
det vil sige: at slaa for deh gode Sag; 
saa lærte jeg fra jeg var ganske liden, 
og den ABC har jeg brugt hele Tiden. 

Skrædderdreng var jeg, 

det staar jeg ved, 
. Tordenskjold er jeg, 

Wessel jeg hed: 
saa faar den ene vel dække den anden. 
Jeg frygter min Gud, og gi'er Fjenderne Fanden. 

Jeg hlar tjent mig franeden op til mit Flag, 
jeg har gaaet i Skole i Kuglernes Lag; 
de mener jo nok, jeg er ikke dannet: 
kom kuns, I Pedanter, herud paa Vandet I 

Lange Tabeller 

bruger vi ej 

dér, hvor det gælder 

Dig eller mig; 
medens / slog paa Papiret Slaget, 
har Fjenden jeg fejet? jland — eller taget. 

Jeg vil stævne de Godtfolk hid for mit Flag, 
som forlanger Mirakler hver eneste Dag; 
jeg har nok forvænt Jer ved første Lekse: 
en ærlig Sømand han kan dog ej hexe. 

Fanden annamme mig, 

gaa eders Vej! 

hvem skulde skamme sig, 

I eller jeg? 
Tog jeg en Prise, ja saa tav I stille — 
jeg hørte Jer kun, naar det gik mig ilde. 

Det er derfor jeg føler mig bedst ved mit Flag, 
for jeg hører Jer ej under Stykkernes Brag; 
der ei^ mere Raison i min mindste Pjece 
af Jern, end der er i jer fineste Næse: 

Har kun mit Dæk jeg 

ryddet til Slag, 

har over Hæk jeg 

hejset mit Flag, 
og vil Vorherre saa læmpe ved Blæsten — 
saa skal jeg nok klare mig selv for Resten 1 



DYNEKILEN. 



Uet lyder som et Sagn, som en længstforstummet 

Sage 

fra Dideriks og Videriks og Barbarossas Dage; 

de gamle Pergament -Skrin, berørt af Troldmænds 

Stav, 

udspy Kong Artus' Kæmper af deres mugne 

Grav: 



yS Dynekilen. 



de flokke sig, de tygge 

paa Skægget, mens de skygge 

for Brynet med den Jernhaand, som længst var mat 

og kold — 

de vækkes op ved Lynet fra Peder Tordenskjold. 



Er det da ej et Æventyr, en Ammestue-Sage ? 
Betænk: i Falbeladernes og Bukkelhaarets Dage, 
da som en Poppegøje man pludred Tysk og Fransk 
og Bonden var et Asen og Herren udenlandsk, 

da Folkets største Glæde 

var se paa Hoffet æde, 
og dengang Ludvig Holberg paa Sproget retted 

Stil — 
da slog hin Trondhjems Viking sit Slag ved Dynekil. 



Der stander udi Asien et Fjeld med bratte Sider, 
som Solen med et Ildkys af sine Læber svider; 

dér mejsled Ørknens Konger i dunkel Kileskrift 
for Seklers Karavaner saa mangen mørk Bedrift; 

og Granskeren gi'er Møde 

og læser om de Døde, 
mens Karavanen mumler frem sit: Allah! giv os 

Regn. — 
I Norden taler Fjeldet foruden Billedtegn. 



Der er en Krog i Norden imellem tvende Lande, 
en Vig, hvor Havet Qæler sig med sine kolde Vande, 
dér brummer Vinden over den vaade Bølges Grav: 
den synger Sjælemesser for mangen Kæmpe brav, 

og Bølgerne de springe, 

og Fjeldets Sider klinge, 
som klang der ud af Stenen en Æventyrbedrift. — 
Kom, Sømænd, lad os læse den Dynekileskrift! 



Kong Karl, den Heltekonge, vil Norges Klipper 

gæste 
med Tusinder af Stridsmænd og Hælvten af Heste; 

for F'redrikshald han lægger sig, — den Sten er ham 

lidt haard; 
af Stenen slaar han Gnister, men trægt det Arbejd' 

gaar. 
Saa er hans Bud og Vilje: 
Kom snarlig, min Flotillie, 
fra Gothenborg med Kugler og Krudt og Proviant! 
Og Flaaden drog paa Veje, — men Maalet ej den 

fandt. 



Stromstjerna hedder Føreren, — han hed nok nylig 

Knappe. 
Kong Karl har fæstet Stjernen paa hans borgerlige 

Kappe; 
med Adelskaaben svor han at dække Havets Strøm 
og Flaaden med; — men Klæder kan rives paa et 

Søm: 
Og Tordenskjold gør Sejl, han; 
han er saa haard en Negl, han; 
han svor at rive til sig alt Krudt og Proviant; — 
i Dynekilefi laa det; dér Tordenskjold det fandt. 

Det var en Julimorgen ved Sverigs Kyster golde, 
og Solens Globus rulled op bag Taagebankens 

Volde; 
en liden Luftning rejstes, saa let en Morgenvind, 
i Løvens Gab den peged, mod selve Døden ind: 

belyst af Dagens Lue, 

hvor bratte Klipper true, 
hvor der er knap Passage for hundred Alen Vand, 
blank bored Havets Kile sig dybt i Fjendens Land. 



Dér ligger han, Stromstjerna; dér fandt han sig et 

Gemme; 

paa Svensk man har det »roligt«, man føler sig saa 

hjemme; 

den halve By har været den Nat til Bryllupsstads, 

ombord hos Flaadechéfen er Resten til Kalas: 
»Stenbocken« er en mægtig 
Stykpram, hvor Chefen prægtig 

beværter hver, som mangled ved Byens muntre 

Fest; — 

her byder Tordenskjold sig — ubuden — selv til Gæst. 

Han lover sig en Mundfuld, en dygtig, kan man 

tænke. 
Blandt svenske Flaadens Borde han agter sig at 

bænke; 
der er to Snese Skuder i Alt^ med stort og smaat, 
Halvdelen er armeret — den smager dobbelt godt; 
selv mægter han at byde 
kun over Syv, som skyde, 
men disse syv har Tænder, som nok kan gøre 

Gavn; 
spist har de før hos Svensken; — her er de, nævnt 

ved Navn: 



Fregatten Hvide Ørnen; — den bytter han ved 

Gildet 

med Hjælperen, en Stykpram, som Mesterrollen 

spilled ; 

saa kom den raske Vindhund, og Grip hed dens 

Kaptajn, 

og hvad han greb, det holdt han, i tættest Kugle- 
regn ; 

Og saa kom Kaptajn Tønder — 

just heller ingen Flynder; 
enbenet med sit Træben han garvet er som Bark; 
og endnu to Galejer; og sidst kom Noahs Ark. 



Det var en Julimorgen, og Tordenskjold han pejled 
det snevre Sund, mens sagtelig hans Skuder fremad 

sej led; 
han skrev nys Majestæten et Brev: Jeg er en Mand, 
enfoldig — men jeg elsker mit fattig' Norges Land! 

Bestandig la'er han raade 

sit Hjærtes Tænkemaade; 
og som han er behjærtet,*og der just er god Vind: 
saa sætter lige lukt han i Dynekilen ind. 



Hans Folk ombord paa Flaaden er nye Gaster alle; 
frivillig gav de Møde, saasnart han hørtes kalde; 
blandt menig Mand hans Navn er en god og gangbar 

Mønt, 
og klinge gør Metallet og slides aldrig tyndt; 

6* 

men Ørnens gamle Drenge, < 

som fik saa mangen Flænge 
omkap med Skrog og Rejsning, med Tømmer og med 

Klud, 
dem skafifed gode Klæder han; — de gamle var 

slidt ud. 



Saa stævner han i Spidsen, begærlig efter Striden, 
og da han er Fregatten, den Vindhund, klods paa 

Siden, 
saa raaber han til Grip: om han ogsaa var parat 
at tage denne Morgenstund med Svensken en Dravat, 

og være med at -spille 

paa Hakkebræt til Gilde, 
og pudse Stjernen inde paa Strømmen rigtig klar? — 
Ja; vi har Dagen for os! var Kammeratens Svar. 



Og Dagen kom med Opsang af Piber og af 

Trommer ; 
det snevre Hul derinde knap Gæstebudet rummer; 

Og »Vreden« og »Bellona« dem gælder første Skaal; 
snart strømmer Drueblodet, iskænkt til bredfuldt Maal; 

men Svenskens Krigsgudinde 

hun famler som iblinde, 
hun kan ej ret faa Sværdet ud, det volder hende 

Mas; — 
'dyrt købte Svensken ofte sit Hang til Kalas. 



Dog er desaarsag ikke for Haanden han en Sinke, 
han kan en Skaal besvare med andet end at klinke, 
i Bordet kan han trumfe, saa Glas og Flasker gaar 
ad undas, medens Haanden paa Kaardefæstet slaar; 

og Kaarden kan han trække 

og falde ud og dække 
sig som en vaabenøvet og mandig Kavaler. — 
Og da var Klokken noget over Fem og tre Kvarter. 



Saa kom to fulde Timer, hvor Svensken var i 

Aande, 

hvor »Vreden« gik »Bellona« helt punktligen til- 

haande, 

hvor Sjoblads »Stenbock« stødte og brugte sine Horn, 
hvor »Kastor« og »Ulysses« tog Dansken paa Korn, 

hvor »Pollux« og hvor »Bjørnen« 

faldt i med »Hvide Ørnen«, 
hvor »Hekla« og »Proserpina« lod høre Helveds 

Brag, 
og »Hektor« og »Achilles« var enige den Dag. 



Det var to lange Timer, hvori kun Dansken haled 
og hev i Spil og Aarer, som Førerne befaled; 
det var to Prøvens Timer paa koldt Vand i Blod, 
paa Sømands Disciplin, paa Soldatens største Mod; 
de tykke, tunge Pramme 
— og Ørnen med det samme — 
d^e skulde slæbes fremad, thi der var fattig Vind, 
og lægges paa Musketskud under Fjendens Ildsvælg 

ind. 



Og Gutterne ved Spillet sank døde ned som Fluer, 
— der lød ej Hurraraaben, og svunget blev ej 

Huer — 

langs Aarebænkens Rader faldt Vittigheder ej, 
— de svenske Kugler baned sig saa blodig en 

Vej; - 
men dér hvor Gasten rørtes 
af Dødens Haand, dér hørtes 
et Suk, en Tænderskæren, og saa en Ed — lidt 

plat — : 
Den Oride ta'e i Svensken, naar først vi faar ham 

fat! 



Og midt i Kugleregnen, i Damp og Røg og Bulder, 
ses Tordenskjold paa Dækket saa tæt og bred om 

Skulder, 
hans Øje som en Musvaag paa Byttet fast er vendt, 
brunrød er Pandefuren og Aaren staar spændt; 

da spiller Blikkets Flamme, 

han ser de svære Pramme 
med deres Bredsid' svajet tæt op mod Fjendens 

Ild: 
Nu da, Gud være lovet 1 nu, Gutter, slaar nu til I 

Da slog de, saa hvert Ribben i Svenskens Sider 

'knaged, 
Kanonerne de brøled og Plankerne de braged, 
Stangkugler for og Knipler og Skraa og Søm og 

sligt, 
som lod Effecten kende: man laa jo ganske digt; 

og Tordenskjold laa tættest 

paa Fjenden, hvor han lettest 
og varmest kunde Maden servere fra sin Kok; — 
og noget over Middag fandt Svensken det var nok. 



Stromstjernen var den Første, som løb sin Vej fra 

Fadet, 

men Kniven lod han ligge paa Bordet vendt med 

Bladet 

mod Sejerherren. Saadan en Stjerne han er snild: 

sin Løjtnant lod han sætte ombord paa Skuden Ild; 
han vilde ogsaa rende, 
men Grip tvang ham at vende 

og vise sig, hvor Lunten til Krudtet vel var lagt; 

og saa blev Lunten slukket og ved Lugen sat Vagt. 

Dér laa Kong Karls Flotillie og røg af alle Porte, 
og Folkene var skudte, og Førerne var borte; 
og Grip og Tønder hasted omkring, hvor Ilden brød 
og Lunter hang tre Tommer knap fra den visse 

Død. 
Vorherre dem forundte 
at snappe mangen Lunte; 
dog sprang et Skib i Luften med samt en Sø- 
kadet, — 
men han kom ned paa Benene; for saadan En er 

let. 



Saa varped man og slæbte og haled ud af Sundet 
med Alt hvad flyde kunde, til Mørket var oprundet; 
igennem Natten lysned dog Skud den hele Vej; 
tildørs de Gæster fulgtes. Skrabud der mangled ej; 

men ligemeget: Hullet 

var tomt; paa Dansegulvet 
der rested ej en Jolle; man medtog hvadsomhelst: 
og saa var Slaget vundet — og Norge var frelst 1 

Det klinger som et Sagn, som en længstforstummet 

Sage; — 
men Slægten bør se fremad og ikke did tilbage; 
det Blod, som her i Strømme blandt nære Stammer 

flød, 
det voldte bitre Smærter i Nordens Moderskød. 

Og dog ta'er Klippeklangen 

bestandig Hj ærtet fangen: 
paa Mindets Esse nitter Sagnsmeden i vor Favn 
for evigt sammen Tordenskjolds og Dynekilens Navn. 



I STRØMSTAD. 



H 



ør Du, Grip, sagde Tordenskjold, 

Fanden ivold 

med Parykkerne I 

Dér haver de givet mig Snus' i min Næse, 

selv Kongen har ladet mig Texten læse, 

fordi jeg lod Gothenborg staa, hvor den stod, 

og ej lod den splittes for Stykkerne. 

En Dannemand slaar 
som bedst er hans Agt, 
Kongen han lider mig, véd jeg, saa vel, 
men Gabel ønsked mig før skudt ihjel, 
ja hængt og parteret i Stykker, 
forinden jeg blev Skoutbynacht ; — 
Fanden ivold med de stive Parykker! — 
jeg blir det, som jeg har sagt. 



De ønsked nok helst, jeg tog Sverig og Karl 

til Prise med et og det samme Skud, 

og førte dem med mig til Holmen 

med Buk og med sirligt Skrabud. 

Gud véd, jeg tog dem saa gerne begge, 

naar blot jeg dem kunde paa Siden lægge: 

men Sverig er Klipper og Træer og Jord, 

og Karl han komtner jo aldrig ombord. 

Havde y^^ blot ham paa Vandet, 

saa skulde vi se noget andet 1 — 

Aa ja, sagde Grip, saa var Krigen forbi, 
saa kunde vi trække i Stads-Liberi, 
og gaa paa de høje Hæle, 
og for Kisselinkerne kæle; 
saa stak vi vel Reb i de gamle Eder, 
og stilled til Thevand i lange Geleder, 
og glemte vort saltede Norsk-og-Dansk, 
og snøvled Madam! gennem Næsen 
til Hoffets Fruer paa Fransk! — 



Hør Du, Grip, sagde Tordenskjold, 

Fanden ivold 

med de Dele! 
Nu skal, paa Parol, jeg betro Dig det Hele: 
jeg tænker ret nu paa en ny Affaire, 
og Du skal min Følgesvend være. 
Vort Krudt er iaar vel saa godt som ifjor, 
og Kugler og Knipler dem ta'er vi ombord. 
Kong Karl i Norge vil atter ind; 

saa ville vi sætte for hannem en Pind. 
Ifjor hedte Pinden en Dynekil*: 

Strømstad den hedder iaar. 
Men først min Dessein vil jeg sætte i Stil 

og Parykkerne Alt rapportere, 
at ikke det sker, som paa Elfsborgs Rhed, 
og andre Steder, hvor stedse det hed, 
paa Omsigt jeg lod det mankere. 
Naa! svar mig saa, tror Du det gaar? — 



Som Tordenskjold spørger, han Svaret faar. 

Den Grip er ej af de mange Ord; 

saa tog de tilbørlig Forsyning ombord, 

og lagde tre Orlogsskibe paa Rad, 

med Stykpramme, hele og halve Galejer, 

ud fra Rheden ved Frederiksstad; 

og Tordenskjolds Stander fra »Lolland« s 

Top over Bølgerne vaj er. • 

Men Vinden den blæste ham hart imod, 

og Prammene sejled kun Fod for Fod; 

Arken Noah og Hjælperen med, 

de luntede begge saa tungt afstedj 

og Strømmen vidste det saadan at mage, 

at ogsaa Galejerne blev tilbage. 

Saa stod han alene med Skibene ind 

gennem Strømstads Gab imod Strøm og Vind. 



Han er vokset fra sidst — han er Kommandør, 

har Guldmedalje, paa Brystet at bære; 

Baandet er blaat, en kongelig Ære, 

og vokset med al denne Hyldest og Ros 

er ogsaa hans Mod og hans Evne: — 

men Strøm og Vind kan han ikke stevne, 

om ogsaa han stamper i Dækkets Planker, 

da Tiden bliver ham lang. 

Han burde maaske slaa Strømstad af Tanker; - 

men nu ligger han der engang! 

Strømstad hedder den liden By, 

som laaner af Tordenskjolds Vunder sit Ry; 

fra Norges Grænse knap tvende Mile, 

den skyder sig just som en Dynekile 

ind mellem Klipper og Holme og Skær; — 

men Fjorden har Rum for en Flaade, 

og Byen har Hus for en Hær. 

Kong Karl har kastet sit Øje derpaa, 

og dette Øje, det véd man, 

er vant at slaa Gnister af Stenen. 

Saa trylled en Fæstning han frem over Scenen; 

der voksed i Læ bag den skærmende Klippe 

af Ildrør et truende, tredelt Knippe, 

Kanoner og Mørsere, store og smaa; 

og Kongen sagde til Gjerta: 

Se her, min Bro'r, skal Du staa! 



Kong Karl har givet sin Ordre til Gjerta, 
den haarde Hugaf, Generalmajoren: 



/ Strømstad, 



& 

97 



Du dækker med Garden Byen og Fjorden, 

Du dækker dem, eller Du dør! 

Saa lagdes der rundt paa Holme og Øer 

Grenaderer, prøvede Veteraner, 

som voksede op under Løvens Faner 

og skyer, som han, hverken Ild eller Vand, 

som fulgte hans Spor paa de blodige Baner, 

og aldrig tog fat med Læmpe, 

som nu med Kongens jævnbyrdige Mand, 

med Nordsøens Viking om Æren — 

og helst nok om Sejren vir kæmpe. 



Dér ligger da Strømstad en Julinat. 

Men Nattens den drømmende Stilhed er borte; 

dog er der ej Bryllup og intet Kalas, 

Hr. Gjerta han taaler ej saadan Spas. 

Kanonerne strække de Mundinger sorte 

frem over Værnet paa Laholms 0, 

■ 

lig lænkede Hunde, som vaage og gø. 

Skarpt gennem Natten den Gøen lyder: 
mod Orlogsskibet tilmaals man skyder, 
og Kuglen vander for Lollands Bov 
og hilser saa flittigt fra Gjerta, 

at ej han paa Vagten sov! 



Den Nat gik over, og Dagen med. 

Vinden hun rørte sig ej af sit Sted; 

Strømmen løber af Fjorden ud — 

der spurgtes endnu ej fra Prammene Bud. 

Med trende Skibe mod tre Batterier 

— Karolus, Prins Karl og Prinsesse Ulrika — 

det gaar dog, min Død I ikke an; 

ja var jeg blot Vindens og Strømmens Mand 

men se, rundt om Fjorden, paa Veje og Stier 

mylrer Soldater fra Fjeldene ned, 

som kendte de til min Forlegenhed! .... 

og Tordenskjold stamper i Dækket; 
han er bister, skummende vred. 

Dog, Noah i Arken er med ombord, 

og Grip saa kalder han sig. 

En Pram er en Pram, har kuns liden Forstand, 

men naar blot dens Chef er en Hædersmand, 

saa haler man ud, man varper dg ror; 

den Modige stedse sig grejer. 

Hr. Grip har givet sit ærlige Ord — 

ham følger de fire Galejer 

til »Lolland«, hvor Tordenskjold venter 

og Raads-Flag paa Toppen vajer. 



Ja, Kommandøren har Krigsraad sat: 
I Herrer, den Hjælper er lovlig plat, 
flad i sit Hjærte og flad i sin Bund; 
vi ligger og spilder den gode Stund. 
Vil Strømstad vi vinde, saa maa vi ej nøle, 
den Ledige kan sig saa nemt forkøle. 
Skal rask vi ta'e fat, eller løbe vor Vej? 
skal vi slaas eller sejle: Ja eller Nej? — 

Det Spørgsmaal, det faldt jo paa Tordenskjolds 

Dæk; 
thi toge de Herrer til Pen og Blæk 
og skrev deres Ord i Betænkningen ned, 
kort og fyndig: De blev, og de stred 1 
Og Skibspræsten læste for Flaaden en Bøn, 
og sagde til Chefen: Min uilge Søn, 
Gud gav Dig dit Liv; vil Gaven han hente, 
saa gør Dig bered' ved hans Sakramente! 
Og Tordenskjold knæled andægtig. Saa lod 
han Blodflaget hejse. Og Slaget stod. 



De slog for Strømstad en Julinat, 

og Klipper og Holme de skjalv under Slaget; 

haard var den Hilsen, og haardt tog de fat, 

men her havde Svensken nok Overtaget. 

De Skibe de ligge foruden Vind 

og vende mod Fjenden Næserne ind. 

Og hvergang en Trosse de fik bragt ud, 
saa bristed de Varp for de Svenskes Skud; 
og Dækkene bliver af Kuglerne fejet, 
til endelig Lolland, Tordenskjolds Skib, 
mod Fjenden med Siden er svajet. 



Da gik det Dig ilde, Karolus, der oppe 
med Gjertas Soldater paa Klippernes Toppe; 
da spilled de Skibes Kanoner imod dig, 
til atter og atter dit Mandskab forlod dig; 
Lavetterne vælte, Kartoverne springe, 
og Gjerta maa selv, Veteranen den graa, 
fugtle med dragen Klinge 
Veteranerne til at gaa paa. 
Da farer dit Krudtmagasin med et Brag 
i Luften, mens netop det gryer ad Dag, 
og Tordenskjold staar ved sin vaklende Mast: 

Hej, Gutter, staar fast! 
Karolus, dér brast 
dit Værge! — Men Skæbnen bag Skyen 
har rullet sit Tærningekast. 



Hr. Grip, som flittig holdt Fjenden varm, 

maa trække sig ud fra Grunden; 

Noah fik splintret sin højre Arm, 

og Arken fik Huller i Bunden; 

en Eftermand bliver ham hurtig funden: 

kun en Minut, 

saa ligger han skudt; 
skudt bliver Alt, hvad paa Dækkene staar, 
thi Solen er oppe, og Svenskens Kugler 

durk gennem Skibene gaar. 



Saa raaber han, Kommandør Tordenskjold: 
Fanden ivold. 

la' os faa dem afvejen! 

Rask, Kammerater, 

Søværns-Soldater, 

følg mig, saa gaar vi iland 1 
Saa springer han selv som den første Mand 
ombord i Sophia, Galejen; 
men da han er Stranden paa Stenkast nær, 
da rejser sig mod ham en formelig Hær, 
* og Gjerta han raaber: Giv Agt, læg an . . .1 
Det var ham, som kom Dansken ivejen. 



Da blev der en Myrden; det strømmed med Blod. 
Alt blev skudt ned, hvad paa Fartøjet stod; 
og Tordenskjold delte Soldaternes Kaar: — 
for første Gang mærket med gabende Saar, 
han takked sin Gud han slap bort i en Baad 
og kom til sit Flagskib tilbage; 
og nu er de dyre, de gode Raad; — 
det Strømløb havde sin Hage. 



I04 



/ Strømstad, 



Han blødte saa stærkt som han bløde kunde. 
Dog, hvad er ham Blodtab og svidende Vunde? 
De tvende Galejer han lod jo derinde, 
bestrøget af Skud fra den sejrende Fjende. 

Han maatte jo ha' dem; 

de skulde ej ta' dem; 
det var paa hans Ære saa styg en Plet. — 
Da mælder sig villig en rask Kadet. 



Kadetten kom lykkelig ind og ud: — 
da virked Kadettens Exempel. 
I Fartøjet sprang de, og Aarernes Stempel 
de brugte, og haled Galejen ud. 
Men højt paa dens Hyt, en Skive for Skud, 
et Maal for det svenske Musketteri, 
sprang udi Paradis-Liberi, 
i Adams-Kostumet en Skipper. 

Og det er den djærve Elias Wulff, 

som staar dér og svinger sin Kaarde 

og brøler utrolige haarde 

Skældsord til Fjenden iland: 

Saa sigt dog engang paa en Dannemand, 

og træf — om I ellers er dertil i Stand! 

Sigt ham paa Navlen 

og træf ham i Bagen! 

skriv saa paa Tavlen, 

at Strømstads-Dagen 
havde ét Bytte at vise: 
og det var en Mand, som undte Jer ej 
engang sin Skjorte til Prise! — 



De skød og de skød; men den Modige slap, 
hvor meget de svenske Skytter 
end mod hans Knap maatte hige. 

Da hørte man Tordenskjold, blødende, sige 
Større vi er end vor sejrende Fjende; — 
tvi den fordømte Fortræd! 
men Æren er frelst — og Skibene med; 

og nu vil jeg la' mig forbinde! 



OMBORD PAA HUKKERTEN. 



rivem sejler under den svenske Val 

Decembernatten saa lang? 
hvem ejer den liden Hukkert vel 

med Raa paa sin eneste Stang? 

Hvem huser ombord i den tømrede Stue, 

hvem ligger, hvor tusinde Farer true, 

som laa han i sødest Behold? 

hvem bryder sig Pokker, om Svensken? 
Det gør Peder Tordenskpld. 



Og Søen brummer sin gamle Sang 

om Hukkertens Stævn og Hæk, 
og Vinden sætter sin Fløjte for Mund 

og spytter sin Trille væk, 

og Manden ved Roret faar Munden paa Gang, 

han synes den Hundevagt bliver saa lang, 

han skifter sin Skraa og nynner 
med Søen og Vinden omkap. 



Saa mangen en Vise, saa mangt et Stev 

om Dannemarks Heltestand 
paa Flaaden vanker fra Mund til Mund, 

og mest blandt den menige Mand; 

hvem Visen har gjort, fik man aldrig høre, 

men er der en Sang, som altid faar Øre, 

trods Baadsmandstampens Kontrol, 
saa er det den Vise, som Rormanden nynner 
om ham, Peder Tordenskjold: 



»Peder Wessel var hans Navn 
alt ifra sin Fødestavn; 
Skrædder skulde han gerne være; 
Pyt! sa'e Peder og løb af Lære: 
Stuen er trang, Søen er vid, 
dér skal jeg staa min Læretid I« 



»Om hvordan han lærte dér 

mælder Svensken fjernt og nær; 

Peder vidste saa ganske nøje 

hvad der gaar til paa en banket Trøje: 

Svensken er lang. Trøjen er blaa . . . .« 



Hej lad dog den Vise en Ende faa. 
Du spinder den altfor lang! — 

det er Kommandøren, som staar der og skræver 
i Kobryggens smalle Gang. 
Og Rormanden op til Sydvesten ta*er, 
men Tordenskjold sparer ham selv for Svar, 
han synger Verset til Ende; 
han kender den Vise saa vel. 



Saa kigger han ind til Nathusets Fyr. 

En Streg til Luvart 1 — en Streg! — 

Saa gisser han sig til Fartøjets Fart: 
Vinden hun bliver ret Østen snart; 
ved Daggry maa vi den svenske Val 
et Par Streger nærmere lægge, 
om Anholt vi over vil strækkel — 



Og Kommandøren han sætter sig ned, 
belyst af Kompaslampens Lue; 
det er, som en Skygge, en flygtig, gled 

over Mundens trodsige Bue: 
Misundelse; jal min Aktivitet 
den har de Herrer for fuidtvel sét, 
den hover dem ikke derhjemme; 

og nu skal jeg kaldes til Kongens By- 
og føres i ny Slags Klemme! 



Det er den Vise, det gamle Stev, 
det evige Et og det Samme: 
de sidder og piber i Musehuller, 
men haver ej Saar eller Skramme; 
om Noget jeg evner, saa raaber de: Merl 
om Meget jeg vover, straks Fejler de ser; 
jeg voved dog Pelsen for Strømstad 
paa mine Galejer og Prammel 



Naal lad mig kuns miste Kommandoskab, 
og lad dem kuns hyle om Død og Tab: 

tilkort kan jo komme den bedste Sag, 

den bedste Raison kan fejle. 

Skal atter i Kølvandslinje jeg gaa, 

og kan jeg ej længer paa egen Haand slaa —■ 

jeg skal baade slaa og sejle 

under det gamle Flag! 



Saa synger jeg op under Stykkernes Brag, — 

det vil de vel ikke forbyde; 

og vist skal min Konge fornemme den Dag, 

hvor Tordenskjolds Navn i et Hædersslag 
fra Sundet til Norge skal lyde; 

thi Tordenskjold tager Revanche for sidst; 
den brænder min Sjæl som en Brand: — 
jeg skriver kanske som en Cancellist, 
men jeg snakker, Gudsblod! som en Mand! — 



Og Hukkerten staar gennem Natten hen 
sin Kurs under svenske Val: — 

imedens saa ville vi kigge paa den, 
som gaar dér paa Heltens Befal; 
den haver en Ladning af Jern i sin Bug 
samt Alt, hvad der hører til Heltens Brug, 
og saadant er ikke saa ringe; 
selv er den et lidet, skrøbeligt Trug, 
men dens Fører har Malm i sin Bringe. 



Og som det er Tordenskjolds vældigste Tag, 
som snart paa dens Planker skal tages, 
saa ville vi nævne hver liden Sag 
ombord, mens det midlertid dages; 
den Hukkert at se til er kendelig tam, 

men glubende Vildt er deri: 
først Kommandør Tordenskjold selv, og med ham 
hans hele Menageri. 



To Ulve, en Rævefamilje med Børn; 
de laa nu i Rummet dernede, 

men agter i Hytten laa Heltens Bjørn, 
at Herren ej skulde sig kede; 
saa tidt som han var i lidt daarligt Humør, 
saa stilled han op imod Hyttens Dør 
sin Bamse, sit thrønderske Frændskab, 
og gav med Pistolen mod ørerne Ild; — 
Bamsen den brummed sagtmodig dertil 
den vidste, det var kuns i Venskab. 






Saa findes ombord Kommandørens Tøj: 
et pynteligt engelsk Service 
af Tin; og Brokade, en Stabel saa høj, 
for Kenderes Blik en Delice; 
og Kunstsager er der, helt rare at se, 
og Kasser med Penge, hen imod tre 
Gange titusind Dalers Salair 
for Heltens Meriter — og dertil hans prægtige 
Samling af Skydegevæhr. 

Hans Mandskab? — ja Mandskabet var jo ej stort: 
omtrent en Snes Mand, Alt i Alt; 
hans Hovmester Hartz, og hans Skriver Hr. Kurt 

han tog dem saadan som de faldt; 
og som Kommandøren er Gtand-Seigneur, 
sit eget Orkester han med sig før' — 
det blæser Fanfarer i Slaget, 
og Spillemænd er det af Faget. 



Den ene slaar Pauke, sex blæser, tru-trut, 
Trompet; to Lakajer foruden; 
en halv Snes Matroser, — og saa er det Slut 
med Dyr og med Folk dér paa Skuden. 
Saa glider da Hukkerten sorgløs sin Vej 

igennem den natlige Ro; 
men Tænderne, Skudens Kanoner, bør ej 
forglemmes: — der er ikkun to! 

8* 

I Formiddagsvagten, da Bamsen sin Tur 
paa Dækket just tænker at ta'e, 
man øjner en Sejler; han er vist Filuri 

hvad vil han? hvor kommer han fra? 

Han kommer fra Winga, til Warberg han gaar, 

men om han ej andensteds vil . . . . ? 

Jo, nu har han set os; han vender og staar 

herned; — han har Jageren til! 



Mig tykkes, jeg kender den Fyr fra ifjorl — 
Fregat! — ja jeg tænkte det nok. 
Hej, Gutter, skær ud i den Læsejlsblok — 

han bliver os lidt for stor. 
Aha; han kan skyde! Det kunde vi med, 

om ellers vi agted derpaa; 
men bedre at kvitte unødig Fortræd — 

for denne Gang er vi de Smaa! — 

Saa pynted de Hukkerten artigen ud ' 

med Alt hvad som Vinden kan fange; 
fra t)ækket til Toppen hang Klud ved Klud; 
hun hvislede frem som en Slange; 
dog var hun ej »Ormen«, hin r2iske Snav, 
den havde saavist haft et større Jav; — 

og svenske Fregatten kom skummende klods 
for Vinden; og Tordenskjold raabte: 
Nuvel; vi maa bie og slaasl 



Og med sine tvende Kanoner han skød, 
og hejsed i Toppen sit Flag; 
i Gensvar en artig Godmorgen han nød 

af Fjendens det fulde Lag; 
de Kugler en Vej gjennem Hukkerten fandt 
— til Ulvenes Hylen og Gøen, — 
og Trommen blev lige med Et vakant, 
da Paukeren plumped i Søen. 

Spil op, Musikanter! Tordenskjold bød. 

Trompeter 1 slaa væk paa Trommen 1 — 
og fluks med sin Riffel en Svensk han skød, 

som stod dér og viste ham Vommen; 
og atter han modtog Fregattens . Lag, 
og atter saa skød han en Svensk i hans Bag 
— og næsten sig selv i sit ivrige Jag, 
da Flinten kom ind i hans Frakke ; — 
og lod saa sit engelske Tin-Servic' 
til Skraa for Kanonerne hakke. 



Da undredes Svensken. Fregat chefen tren 
i Røstet med Raaber for Mund: 

Stryg Flaget, for Djævlen! hvad er Du for En, 
at her Du vil skydes i Bund? — 
men Tordenskjold tyssed paa Spillemandsbanden : 
Du taler om Djævlen: aa ja, saa min Sahdten, 

blandt Svensken han gaar for min Fa'er; 
thi Tordenskjold er jeg, og ta'er Du ham fangen, 
saa er Du en Satan til KarM 



Saa slog Peder Tordenskjold Kryds efter Kryds 
med Hukkerten, hullet og liden, 
og snart var han tvers for Fregattens Klyds, 
og snart var han omme paa Siden; 
hans Tjenere laded', han selv lagde an 
og skød med sin Riffel Mand efter Mand 

blandt Fjendens forfærdede Skare; 
og hvergang en Svensker blev truffet og faldt, 

lød Paukers og Horns Fanfare. 



Dog, ulige Leg er en farlig Leg 

i Længden, det skal man vel kende, 
og Hukkerten girede Streg efter Streg 
og mægted knap længer at vende; 

i Rummet laa Ulvene ynkelig skudt 
— de Ræve sig vidste at hytte — 
mens Bjørnen paa Dækket stod trolig til Slut 
hos Herren, den Mesterskytte. 



Den rysted sin Pels, hvergang Splinterne fløj, 
og virred med Øret mod al den Støj — 
den var jo kun vant til Pistoler; 
den saa' lidt forbavset langs Dækket ned, 
hvor en af Orkestret i Døden sig vred 
og Resten blæste, saa Angstens Sved 
randt over de tressede Kjoler. 



Da gik gennem Vinden den svenske Fregat. 
Paa Skansen med Raaber for Munden, 
stod Chefen; og atter tog Traaden han fat, 
men dennegang høflig, forbunden: — 

Hr. Tornskjøld, nu er vel for Æren bragt 
tilrækligen Offer — ja mere; 
og tør jeg vel mig som Hans Æresvagt 
til Gøtheborg nu gratulere? — 



Men Tordenskjold kasted sin Riffel til Kind; — 
med Fingren ved Aftrækkerkrogen 
han raabte: Som Fange — til Gøtheborg ind — 
nej aldrig skal Du eller nogen . . . . ! 
Og Riffelen knalded; — et purpurrødt Væld 
sprang hist fra Fregatchefens Bryst. 
Det var blandt de Skud, som var vterdig en Tell 
og som bær' gennem Secler sin Røst. 



Og ud Kommandøren med Haanden slog: 
Fanfarer og Hurra der klang; 

men Svensken vendte, og bort han jog; — 
han havde vel nok dennegang. 

Og Tordenskjold tørred sin glødende Pande, 
hvor Krudtslam og Sved sad i buede Rande, 
og saa' paa sin Bamse. Den skutted sig blot; 
Det er s' gu dog heldigt han skyder saa godt I 

rløjt paa Klippens Kyst, hvor Bølgen bryder 
og med Isslag glatter Murens Fod, 
hvor et snedækt Næs i Havet skyder, 
staar en ensom Gran paa enlig Rod; 
rank og stolt, af hver en Sejler kendt, 
vokset op i Kamp med vilde Vinde 
knejser Granen paa den nøgne Skrænt, 
ret som fordred ud den selv sin Fjende; 

Nordsøbølgen gaar, 
Vinterstormen slaar: 
stedse deroppe den ensomme Vagt vil Du finde; — 

der skal jo gives det Træ, som just trives i Strid. 

» 

Skæbnen kan knække det af; men Skæbnen har Tid. 



Kommen er til Norge Helten atter. 
Sluppet undervejs af Dybets Gab, 
Tordenskjold i Næven Roret fatter; 
han vil ind for Havari og Tab. 
Land han søger dér hvor Granen staar, 
bagom Næsset kaster han sit Anker; 
ude kuler Vinterstormen haard; 
bødes skal nu Skibets Rig og Planker; 

da, da gaar et Gny 

over Land og By: 
Hjærtet i Brystet af Uro ham svulmende banker; — 
trindt som en Susen i Naaleskov Budskabet lød: 
Landet er frelst fra Forlis. Kong Karl han er død! 

Over Havet hen, hvor Bølgen bryder, 
furet under Slag af Stormens Plejl, 
Tordenskjolds Fregat, som jaget, skyder 
for et overvættes Pres af Sejl; 
nytte vil han selv som første Mand, 
snild og fyrig, uden Tid at spilde 
dette Budskab om hans frelste Land, 
til Forfremmelse saa kvik en Kilde. 

Vintrens Sol gaar ned; 

i en Blodrand bred 
vælter sig tungt under Næsset de Bølger saa vilde; — 
men som en flosset Standart, hvori Stormvinden slaar, 
Grantræet mørk imod Himlen paa Fjeldbuen staar. 



Tordenskjold paa Dækket vendt mod Solen 
læner sig til Masten tankefuld, 
Skummets Stænk han agter ej paa Kjolen, 
Skvættets Styrtning ej i smæltet GulcJ; 
han har sét det blanke Dæk saa tidt, — 

det er Saltvand, véd han, intet andet; 
det gi'er Væde, saadant Bølgeridt — 
nej, hans Øje hænger hist ved Landet; 

der er noget i 

dette Maleri, 
noget, — han véd ej hvorlunde hans Tanker bli'r 

blandet; — 
nys kun sin Ivrigheds hidsende Stemme han lød: 
nu maa han tænke paa Karl og hans voldsomme Død. 



Se, da synes han af Havet stiger 
stolt og rank en kæmpevoksen Mand, 
for hans Øjes Lue Solens viger, — 
op han vokser over Næssets Rand; 
bag ham jager Sky hen over Sky 
som Kanonskud over øde Sletter, 
Skarer storme frem og frem paany 
med et Blink af tusind Bajonetter; 
som om Narvas Sand 
føg hen over Vand, 

vælter sig Stormskridtets Strøm og mod Himmelen 

sætter; — 
Tordenskjold svimler ved Synet, hans Aande bli'r kort. 
Da synker Solen i Havet, og Synet gaar bort. 



Atter stiger han, den ranke Kæmpe, 
Tusmørk-Skygger storme paa ham ind; 
Storm og Skyggers Anløb kan han dæmpe, 
men ej Ilden i sit stolte' Sind; 
som af indre Brand fortært i Glød 
lyser han, en Bavne højt paa Fjældet, 
spreder Glans om Lande ved sin Død; 
Ildaand over Nordsø-Bølgevældet. 

Tordenskjold ser til: 

Er det Blændværksspil ? 
har jeg ej Vidner ombord, han i Skansen blev 

fældet? — 
Kommer Du dér nu som Aand ifra Graven til mig: 
Vel da, Kong Karl; kom ombord I jeg har Faldreb 

for Dig. 

Karl den Tolvte over Havet skrider, 

nærmere mod Skibet — ganske nær; 

* 

og en Susen slaar . omkring hans Sider: 
han er ene, selv en vældig Hær; 
Kronen, den hvis Guld han aldrig bar, 
med sit Tryk afgnaved Pandehaaret; 
Magtens Sødme ej, dens Byrde svar 
nød han, — og nu gaber Pandesaaret. 

Ridderligheds Drot, 

Kongen uden Slot, 
Slagmarkens Æventyr-Søn af en Vingehest baaret, 
Landevejsfyrsten, som Fred end i Døden ej fik, 
fæster paa Nordsøens Viking sit prøvende Blik.. 



Og det var, som Mundens Streg fik Mæle, 
som om vildt, det lyse Øje lo: 
Hvorfor spaltes ligedanne Sjæle? 
hvorfor var vi sammen ej, vi To? 
Nu blir Nordens Hædersbane glat, 
jævn for Konger smaa i Ramsefølge; 

over Manddom lukker sig en Nat: 
Kampens Bro'rl Dig skal den ogsaa dølge. 

Verden ældet blev, 

mens vor Ungdom skrev 
Love dens sygnende Slægt over Land, over Bølge; — 
Ungdommen taler af os; dens Tid er forbi. 
Tordenskjold, ræk mig din Haand; thi følges maa 

vil — 



Over Skibets Boug sig Søen kaster; 
Tordenskjold af Drømme farer op: 
Styrmænd, sæt et Sejl endnu! — det haster 1 
Død og Helved, hjemad i Gallop! 
Bort han jager, hvor til Stormens Slag 
Bølgen hasper af de hvide Tene, 
medens højt imod den sunkne Dag 
Granen knejser stolt og mørk og ene. 

Men ved Lysets Skær 

sidder Chefen dér 
i sin Kahyt ved Kanonens den skalkede Luge 

Snak om en Tingl jeg vil nytte det heldige Kast; 
norsk er det Tømmer, jeg har i mit Spryd og min 

Mast! 



Natten efter for Monarken staar han. 
Frederik den Fjerde har ham hørt; 
rundt omkring paa Slottets Gange gaar man 
hviskende: hvad mon der har ham ført? 
I sin Stol Monarken, sunket ned, 
medens Skuldren skyder op sin Bue, 
mumler : Gud, din store Miskundhed . . . . ! 
og de matte Øjne fanger Lue; 

over Vestens Baand 

Kongens spinkle Haand 
famler og trommer paa Brystvattets toppede Tue: 
Stort er, wahrhaftig, det Bud, som Du haver os bragt; 
her er Vor Haand; Du kan kysse den — som Skout- 

bynacht I 



MARSTRAND! 



Ved Brokkens den gamle, ærværdige Bo* 

paa Toldbodens knudrede Vej 

lød Trampen af Støvler og Klapren af Sko 

og lystige Stemmers Staahej: 

Pib op nu til Faldreb, Du Krofa'r derinde! 

for Chinafolk staar man gemenlig paa Pinde; 

og er Kommandant Du, saa burde Du vel 

besvare Salut fra dit faste Kastel! 



132 



Marstrand! 

I Døren staar Værten, benævnt »Kommandant«, 

og maaler den fremmede Flok; 

og som han dem pæne i Klæderne fandt, 

saa gi' er han et Nik, — det er nok; 

saa braser de ind i den røgede Stue, 

og Værten ta'er af sig den fedtede Hue, 

og hoster og spytter: Ehem, aa ja, 

hvorfra er I kommen? og hva' skal I ha'? 



Hvorfra vi er kommen? Fra China præcis; 
og hva' vi skal ha'; — sikken Fisk, 
som ej kan forstaa, at begribeligvis 
det drejer sig her om en Pisk. 
Fem Aar har paa China vi brugt til at lære, 
hvorledes man skal dem behandle og bære, 
og gi'er Du os en nu saa lang som vi vil, 
saa skal Du faa Smæld af vor Hyre dertil! 

Men borte i Krogen dér sidder en Fyr, 

en gammel og rynket og brun; 

han agter kuns lidt paa det glade Paastyr, 

hans Sind er som lukt med Kapsun: 

man ser, at han hører til Orlogsstanden, 

og ræd for et Krus er vel ikke Manden, 

men mangen en Gast, som han skaaled med før, 

tog nylig Reisauss ad den store Dør. 



Sej, Gamle derhenne; hva' gnaver Du paa? 

ryk hid og ta' fat hvor vi ta'er! 

naa naa da. Du kan vel en Spøg forstaa? . . 

Javel kan jeg det! er hans Svar; 

men ser I, jeg tjener just Kongen for Tiden, 

og nylig saa fik jeg et Hold her i Siden: 

I skraaler saa højt om China, — nuvel, 

jeg holder min Mund om Marstrands Kastel! 

Hva' Marstrand 1 Du kører os helt i Ring, 

naar Du kommer fra saadan et Sted; 

nej, saa er Chineserne slets ingen Ting; 

men op, Kammerat, nu dermed! — 

Ja, frem med en Ende; la' Manden fortælle! 

hej Krofa'r, det skal Botleriet gælde! 

paa Bordet med Flasken, og op med din Told; 

vi ta'er os en Pisk nu paa Tordenskjold! — 



Den Gamle han tier; saa ser han sig om: 
— de synes han skeler saa sært — 
Ja nok kan jeg slutte, fra China I kom 
og har foran Skansen ej lært; 
naar saadan et Navn bli'er nævnet i Stuen, 
saa er det en Flynder, som sidder med Huen 
paa Ho'det og spiller den raske Gut! .... 
Og Ho'derne blottes i samme Minut. 

Om Tordenskjold skal jeg fortælle f — aa ja: 

I skulde fast skamme Jer, I, 

at saadan en Tid I var borte herfra 

og kommer — naar Alt er forbi. 

Jeg selv, som jeg sidder, var ogsaa derinde 

blandt alle de Gule; men straks jeg fik Minde 

fra Hjemmet, at Svensken var raabt i Gevæhr, 

saa løb jeg min Vej — for at mælde mig her. 



Hvad er vi da til, naar Krigen er løs 

og Hjemmet har Brug for vor Arm? — 

Javist, det er sandt, den chinesiske Tøs 

har Ord for at holde En varm; 

og sandt er det og, man kan tjene sig svære 

Kontanter i Varmen, — men den, som la' er være 

og heller slaar til for sit fattige Land, 

han regnes dog vel for en bedre Mand? 

Og hvad er en Sømand, naar Kræmmerens Pung 

og Hyrerne er hans Bestik? — 

I Brystet slaar Hjærtet paa Den, som ^r ung, 

men ej i hans Buxefik'. 

Det ligner ej stort, at de Gamle fortæller 

de Unge om Orlog i Værtshus og Kælder; 

en Ende I ønsRer om Tordenskjolds Kamp: 

ja spandt jeg Jer en, — saa blev den af Hampl 



Vi sidder i Brokkens den gamle Bo', 
og her er til Kivsmaal ej Sted; 
og brøle sig hidsig, det kan jo hver Ko, 
og nu skal jo Svensken ha' Fred; — 
paa Gaden dér ser I de Kællinger løbe, 
dér kan I om Krigen en Vise Jer købe, 
dér findes paa Prent, hvem vi slog ihjel, 
dér faar I for To Skilling Marstrands Kastel. 



Marstrand! 

Dér smælder de Bomber, dér knalder de Skud, 

det Hele det gaar som en Visk, 

og Tordenskjold klæ'er sig apartig ud 

og falbyder selv sine Fisk; 

og dér gaar han rundt som en Bjørnetrækker 

med Utfall ©mkring i Matrosernes Rækker; 

og Obersten gi'er sig, den snavs Kommandant — 

og mærkeligt nok, det er Altsammen sandt. 



Men det, som er kendt af hver Skomagerdreng, 

det tager jeg ej i min Mund; 

og nu kan I søge Logis Jer og Seng 

og sove — for Søvnen er sund; 

dog, hvad der er skænket, det skal man vel nyde: 

her har I et Leve, og højt skal det lyde 

— I lægger vel til det nødvendige Skraal — ; 

det er Marstrands og Admiral Tordenskjolds Skaal! 



GÆSTEBUDET. 



I. 

V internat i Residensen : 
Luften raa og klam, 
og der lugter bagom Børsen 
slemt af Havnens Slam; 
Hængeløgten svajer der, hvor 
Gadens Pytter staar; 
Vægtren raaber, medens Holmens 
Taarnuhr langsomt slaar: 

Ti! — helt silde- daomstunder; 

Byen ret som død. 

Smaa og Store ligger længst i 

Morpheus' milde Skød; 

kun hvor Vinhusdørens Skodder 

aabner sig tilpas, 

ses en sen Jeronimus, som 

nikker ved sit Glas. 

Det er Freden, som har bragt hans 

Fartøj her paa Grund: 

Krigens nære Ende, som nu 

er paa Alles Mund. 

Værten vil ham hjemad hjælpe 

over Knippelsbro, 

da — da glimter det i Natten. 

Hør! de skyder jol 

Hør, igen! — det er Kanoner. 
Herren fri os vel! 
Vægter! er det Svensken, som vil 
skyde os ihjel? — 



Vægtren er der alt tilrede, 
svarer til sit Navn: 
Aa, det er blot Fest ho's Torden- 
skjold paa Christianshavn! 




2. 

Uer er P'est, det er sikkert og vist. 
Der blir Liv efterhaanden i Gaden, 

og et Vindue hist 

og en Gadedør her 
smækkes op, og man raaber: Aliarm! i Gevæhr! 

Er Fjenden mon nær? 
hvor er Ilden? Hov, Vægter, hvor er den? . . . 

Der er Støj over halve Staden. 

Der gaar ridende Bud, 

man faar Slufferne ud, 
men Vægtren han brøler saa højt som en Stud: 

Godtfolk, gaar hjeml det er silde! 
og lad Tordenskjold holde sit Gilde 1 



Der er Begkrans og Blus i den Gaard, 
hvorfra Skuddene glimter og knalder; — 
Christianshavn dette Aar 
sig en Rystelse faar, 
fra Gesimserne Kalkstykker falder, 
og i Ruderne rundt er der Skaar. 
Ja i Abraham Lehn's meget prægtige Gaard 
er man ret som i Abrahams Skød; — 
Residensen laa nylig som død: 

København fra de Døde opstaar. 



Men deroppe i Festsalen Tordenskjold slaar 
paa sit Glas, og han ser langs ad Bordet: 
Jeg er Herre og Vært i min Gaard! — 
og Kanonerne ta'er ham paa Ordet; 
og han hæver i Haanden Pokalen, — 

der er dybt til dens Bund, 

der er Fest om hans Mund, 
han er prægtig at se, Admiralen, — 
og han drikker af Hjærtens Grund. 

Mine Herrer, det Glas 

har en statelig Plads 
i min Samling af kostbare Sager; 

to Potter det tager, 

og finde man skal 
min første Fregat paa det dyre Krystal; 
det er ligesom Skibet min Velynders Gave: 
Grev Løwendahl leve, den Ædle, den Brave I 



Og Saadan gaar Skaalerne fort, 

og man ser paa de blussende Kinder, 

at Ingen har stukket sig bort 

i et Krumholt, hvor Ingen ham finder; 

der er Gæster fra Sø og fra Land: 

der er Grip, der er Ployart og Tønder, 

der er Budde, den sindige Mand, 

som iaften ved Glasset sig skynder; 



der er Hoffolk, ja der er saagar 
en Gesandt, som Lord Carteret hedder, 
og ved Tordenskjolds Højre han sidder, - 
man bør hædre en slig Dignitar. 



Der er Damer; — nuvel, det kan hænd's, 
de er ikke saa ganske af »Vælten«, 
men Ungkarl og Viking er Helten, 
og han lever som en Excellens'. 

Han er trofast og god, han er tapper og stor, 

han forguder sin Konge, sin Ære, sit Flag; 

som et Barn paa Vorherre han tror, — 

men Helgen er ikke hans P'ag. 

Han har aldrig gjort Fordring paa nogen Titel 

af Munk, af Trappist eller Engel, — 

han er rent ud sagt i de Skønnes Kapitel 
ganske lidt af en Bengel. 



Der er jo fra Krigen et temmeligt Spring 
til Freden og fredelig Idræt, — 

det var ej for Helten saa lige en Ting 
at sætte sig straks hen ved Væven 
og slaa den med borgerlig Islæt; 
i Krigen dér løber den Skytte saa rap 
fra Haand og i Haand med Klip og med Klap, 
og selv om en Traad over Spolen slap, 
saa tages det ikke saa nøje, — 
men sidde paa Holmens den hvide Gaard, 
hvor Rendingen støver og Bommen slaar 
og Skamler og Skafter støje — 
nej: det er ej noget, som Helten forstaar, 
og selv om han gør det — paa kongeligt Bud — 
saa kniber han helst fra den Vævning ud — : 
i Byen han vil sig fornøje. 



Thi gaar han til Ober-Staldmesteren hen 
Hr. Viereck, jeg bliver saa svimmel 
af al denne Sidden og .Sidden igen — 
I har saadan nydelig Skimmel 1 



zo 

Saa gaar det tilhest i et pynteligt Ridt — 

paa Ridebanen at sige; 
og slingrer han end i Begyndelsen lidt: 
til Slut han sidder dog lige. 
Som Sømand Balancen han snarligen holer; 
saa rider de Herrer i tressede Kjoler 
og stikker til Rings og skyder tilmaals 
efter Mohrens Hoved med Heltens 
egne, berømte Pistoler. 



Hver Aften buden til festligt Lag 
i Adelens prægtige Stuer, 
paa adelig Vis gør han Nat til Dag 
og opvarter Frøkner og Fruer; 
dog: om end de Skønne helt tydelig sukker 
for Helten, og om han end smiler og bukker, 
og kysser paa Haand, 
og faar Sløjfer og Baand, 
og gerne fik Hj ærtet og Pengene — 
saa bliver han dog ikke hængende. 



*' 

Sin Frihed den holder han højt i Pris; 

helst holder han Gilde derhjemme: 

saa lader han Damer af føjeligt Nemme 
traktere paa allersplendideste Vis, 
og saadan et Gilde la' er høre sin Stemme 
til Ruders og Flaskers Forlis. 



10* 

11 ør, de snakker, ler og raaber, 
Gæstebudet er paa Højden; 
hvad ej Talen . har i Længden, 
har den sikkerlig i Drøjden, 
og som ved en Brand med Gnister 
regner det med Løjer ned, — 
selv Gesandten, engelsk-bister, 
kommen er ret godt paa Gled. 

Værten animerer Alle; 

Glas blir svungne, Flasker falde — 

nye flux i deres Sted; 

Budde synger — imod Vane — 

Tønder galer som en Hane; 

ikkun Kold, den brave Tjener, 

er paa Gildets Glidebane 

tavs og maadeholden med. 



Hør nu. Admiral, nu maa De 
— raaber En, som alt har Glorie 
gi'e til Pris en god Historie; 
tag den sidste, den er bedsti 
den fra Majestætens Taffel, 
hvor der blev servert med Vaffel; 
den vil smage os iaften 
her ved denne libre Fest! — 

Tordenskjold han nikker: Hør da! 
Nys jeg var hos Majestæten, 
og paa Højden var just Féten — 
justement som her hos mig; 
det var ellers rent privatim — 
en Snes Kavalerer kun; 
Kongen midt for Bordets Rund; 
ved hans Højre dér sad jeg. 



Talen faldt — nu ja: paa mig, 
om hvordan jeg kunde klare 
stedse mig af hver en Fare, 
paa en nok saa snever Vej. 
Kongen smiler da og slaar 
ham til Venstre paa sit Øre, 
raabende: Slig skal Du gøre'! 
Videre den Kindhest gaar! — 

Og saa gik den Taflet rundt. 
Hede sad de dér i Kammen, 
men de smiled Allesammen, 
trods den Lussing gjorde ondt; 
de var nok forhippet paa, 
hvordan mig det skulde gaa, 
om jeg ogsaa slog min Tur? 
Jeg sad rolig som en Mur. 



Men dengang jeg havde faaet 
min — og den var lovlig drøj 
spytted jeg i Næven — pøj — 
rejste mig og raabte: Klar 
til at vendel og saa drev jeg 
ham til Højre en igen: 
Tordenskjold har altid Svar; 
Tak for sidst, min gamle Ven! 



US^v*, 

Majestæten lo og lo, 
til han Taarer fik i Øjet, 
og han gned sig helt fornøjet 
over Vristen med sin Sko. 
Der blev ret en artig Støj, 
Alle lo, som var tilstede; 
kun min Ven paa højre Fløj, 
han var lige ved at græde! — 



4- 

\^aa dundred over Bordet 

Kavalerernes Bas, 
mens Damerne faldt i med Diskanten; 

da raaber En: excuse mel 

og slaar paa sit Glas, 
og det er ham, Lord Carteret, Gesandten. 



Hans Pande viser Punktet, 
hvor Rus og Forstand 

bestride vil hinandens Herredømme; 
men han er Diplomat jo 
— og han er Engelskmand — 

og vant at lægge Tanken i Tømme. 

Nu beder han at tilgi'e 

han taler paa sit Sprog, 

men Dansken falder uvant ham paa Tunge 
han tømme vil et Bæger 
— det sidste — for saa klog 

og tapper Mand, som Helten, den unge. 



Men netop saadan Ungdom, 

dens Klogskab og Mod, 

bør stedse holdes øvet under Ave; 
og derfor var en Rejse 
vist overmaade god — 

især hvis England Æren maatte have! 



Her smiler Diplomaten 

og føjer skæmtsom til: 
En Lady' blandt mit Slægtskab Eder venter; 

jeg tvivler ikke paa det, 

hun anstaa Eder vil — 
med firsindstyve Tusind Pund i Renter! — 

Hej, raaber Admiralen 

med Skalken om sin Mund: 

Gudsdød, saa vil den Lady's Skaal vi drikke! 
Og Hurra og Kanoner, 
og Glasset tømt til Bund — 

men en af Festens Damer drikker ikke. 



Hun kaster sig til Favnen 

af Værten, imens 
hun truer ham med Biden og med Nappen; 

da styrter Kold i Salen: 

Admiral, Excellens — 
Hans Majestæt er udenfor paa Trappen! — 



Der bliver Dødens Stilhed, 

men Tordenskjold gaar 
til Døren med de rigtforzirte Fløje; 

og begge to paa vid Gab 

med egen Haand opslaar 
for Kongen han, mens Alle dybt sig bøje. 

Dér staar da Majestæten — 

han kom fra Taffel nok; 
den Glans i Øjet skal man sikkert kende. 

Den kniplingsdækte Haand om 

en guldknappet Stok; — 
stærkt støder han i Salens Gulv med denne. 



De udadhvælved' øjne 

omkring i Stuen ser — 

de standser ved den skinsyge Skønne: 

Ej, der er Vor Actncel 

han smiler, han ler; — 

de andre Damers Øjne blive grønne. 



Nuvel dal taler Kongen, 

Hr. Vice-Admiral, 
han faar vel dæmpe lidet sine Toner, 

hvis ikke jeg skal røgte 

min kongelig Befal', 
og selv fornagle Tor jolds Kanonerl 



^ 



► 



Vi gav Dig dem at bruge 

og lade høre sig 
til Tider — men Du har ej lært at spare; 

og skal Vi vælge mellem 

vor Nattero og Dig, 
Vi ta'er vor Nattero og la'er Dig fare. 



Jeg ser Dig nødig rejse, 

som tidt jeg haver sagt, 

men viltert Barn er vanskeligt at bænke; 
Vi giver Dig Lord Carteret 
til Sauvegard og Vagt — 

saa kan han lægge Dig i gylden Lænkel 



Alt har Vi hørt. Nu gaar Vi; 
nej, følg os ikke ud: 

en Vært bør ej forlade sine Gæster I — 
Saa rækker han til-Haandkys 
sin Haand: Vor Gunst med Gudl - 

et Afskedsblik han paa Act'ricen. fæster. 

Og Tordenskjold han stod dér 

forvirret og rød, 
og bed sig i sin Læbe med et Blik saa 

fortrædeligt, at Gæsterne 

en efter en ham bød: 
God rolig Nat, Hr. Admiral! — og gik saa. 



5- 

Otille han staar dér i Salen alene tilbage, 
endt er hans Gæstebud, svundet hans gode Humør; 
udenfor suser Sydvesten, paa Gaden det tøer; 
Snesjappets Vand kan han høre fra Render og Tage. 



Se, da opdager hans Øje i Krogen den Skønne, 
hende, som nys gav den Scene; — hun rækker en 

Haand 
frem, mens hun pynter paa Livstykkets Sløjfer og 

Baand; 
Øjet er ildfuldt; det vil vel den Ildfulde lønne. 

Nej, han er kold, han er adspredt, det kan hun 

forstaa. 
Kvinder dog stedse vil Alt til det sidste forsøge; 
Tordenskjold afbryder vredt: har ej Lyst til at spøge! 
Tavs imod Døren han peger, og vinker et: Gaal 

Éne han sætter sig, krummer sin Haand et Par 

Gange, 
griber fortrædelig efter Pokalen paa Bord. 
Skænd paa et Barn, og det straks forurettet sig tror. 
Faa er saa store som han, men forkælet er mange. 

Og af den fyrige Vin i Pokalen han hælder; 

ej dog hans Gane den væder, og Læberne ej, 

thi paa sit Glas ser han Løwendahls kække Galej, — 

meget hans første PVegat ved det Syn ham fortæller. 



Tankefuld stirrer hans Blik paa det slebne Krystal. 
Nej, de har Ret; det er mig, som er bleven et Asen, 
rigtig en JFerskvandsmatros, en Suder, en Brasen. 
Fanden annamme migl ende det maa og det skal. 

Sikken et Livl iblandt aflægs Pedanter at skrive 
ovre paa Holmen om Kød og Kartofler og Flæsk, 
Alt hvad Matroser kan æde; — jeg skrev heller 

Græsk, 
eller ved Rambuk tog Dagløn og Kost for at hive. 



Tænke sig: ride til Rings overskrævs paa et Kræ, 
som render rundt paa en Plads,, hvor mari stadig maa 

vende; 
skyde tilmaals — ja man skulde knap Tordenskjold 

kende — 
efter en Morian, som er endda kun af Træ. 



Nej, der er Slut. Denne Sløsen maa have sin 

Ende; 

heller — om saa skulde være — med Et gaa til- 
bunds; 

hvert Kreatur fik sit enkelte Timeglas kuns; — 

rask skal det gaal Vel mødt, hvad der end maat^e 

hænde! 



II 

Saa sprang han op og paa sin Tjener kaldte, 
og Kold kom ind og foran Helten g^k 
med Lys i Haand til Herrens Sengekammer. 
Dér vendte Tordenskjold sig efter Skik 
og saa' sig om. Langs Væggene der laa 
og stod og hang en Samling skønne Vaaben; 
Kyradser, Brynjer, skinnende og blaa 
i Lysets Skær; hollandske Fugleflinter, 
og franske Kuglebøsser; smaa Pistoler, 
og større med; rigt damascerte Klinger 
med snørklet Grebj og disse Klinger peged 
som Lyn ad Væggens mørke Tæpper ned. 



Dem saa' han paa, og barnlig glad derved, 
han lod sin Tjener pusle Sengen, medens 
han selv ophægted sin Paradekdarde, 
som i Gehænget havde sig forviklet. 
Han tog den, trak den ud og den besaa'. 
Et lidet Smil omkring hans Mundvig laa: 
Saa skal med- Dig jeg nu paa Rejser gaa, 

hvor Sværdhug falder ej, men hvor man fin 
og glat og sleben, just som Dig maa være! 
Nu ja, et Menneske maa meget lære, 
og lærer man det ej, saa er man vis 
paa .... Av for Pokker 1 Du er spids! — 

og dermed slængte han den over Stolen, 
og lod sin Tjener hjælpe sig af Kjolen. 



Snart laa harf i sin store Himmelseng, 
stor som et Linjeskib, med Galleri 
og højtudskaaret Snitværk; og Sparlagnet 
fra Baldakinen, rødt og hvidt i Striber, 
nedgød sig for og bag 
ret som et Dannebrog, et Kongeflag. 



Og snart man hørte dybe Aandedrag. 

Ung, sund og stærk, og vel med Vin forsynet, 

laa Helten dér, og ikkun kort det vared, 

før Søvnens Haand strøg blødt ham over Brynet. 



II* 

Men Kold, den brave Tjener, slukked ej 

sit Lys endnu og trak sig ej tilbage; 

han tog sin Herres Klæder og besaa' 

dem med en Hovedrysten; — der var Pletter 

fra Vin og Voxlys og fra Madens Retter. 

Og Kammertjeneren gned væk derpaa. 



Imellemstunder han til Sengen saa'. 
Uroligt Vice- Admiralen laa; 
paa Ryggen først, saa kasted han sig om 
paa Siden; og et kraftfuldt Haandled kom 
tilsyne, og hans Haand i Skjorten rev. 
Højt stønned han i Søvne 



og det blev 
tilsidst den tro Betjent uhyggeligt. 
Han mumled frem et Vers — et ret opbyggeligt - 
og derpaa, da det ikke hjalp endnu, 
han vækkede sin Herre. 

Tordenskjold 
for op og greb til Siden sig i Angst, 
i Dødsens Angst, og raabte højlydt: Kold! — 
naa det er Dig! Ak, Kold, jeg drømte fælt: 
Jeg syntes, jeg var kommen i en Bod, 
hvor udenpaa at læse skrevet stod, 
at her en Lindorm vistes frem for Penge. 
En Slyngel var det — jeg vil la' mig hænge — 
som viste frem den Slange, thi han lod 
den stikke mig her lige under Hjærtet; 
og lige indtil nu har Biddet smærtet; 
ak, Kold; det var en Drøm, men Drømme kan 
til Virkelighed blive. Tror Du ej, 
jeg er en mærket Mand? .... 



Den gode Tjener tyssed paa sin Herre, 

som paa et Barn; og atter sov 

den kække Søgut ind. Da tog Forlov 

sig Tjeneren og redte sig et Leje 

i Krogen hist, — hvornæst han Lyset slukkede 

og bad en Bøn for Herren, mens han sukked. 

Og Natten gik sin Gang ad vante Veje, 

til ind igennem Kamrets høje Vindu 

med alle de smaa Ruder Skæret trængte 

fra Morgnens blege Gry. 

End steg ej nogen Lyd fra Kongens By, 

ej Dagens Larm og Liv og travle Færsel, 

til Viceadmiralens Leje op. 

Men ned fra Baldakinens høje Top 

Sparlagnets røde-hvide Kongeflag, . 

et Dannebrog, de dybe Folder sænkte, 

som svøbte det sig om en Sarkofag: 
I Morgnens Skær, som bærer Dødens Mærke, 
laa Helten dér og sov, den unge, stærke, 

et Marmor saa' han ud i Marmorsøvn. 



Tilbageblik. 



D 



a sloges man altsaa i Norden; — 



længst var jo Griffen stækket, 

som havde med Snillets brodérte Kaabe 

Purpurets Dumheder dækket; 

lænket til Klippen, den Mægtige 

grubled over de vægtige 

Grunde til Dommen saa uhørt streng; — 

han fandt dem ikke; han voved vel ej 
at søge sit Fatum i Kongens Seng. 



Nu sloges man atter i Norden. 

Man vidste vel næppe hvorfor. 

To unge Konger i Stolen: 

Regeringen kaldte de vor. 

Vi kede os — det er en kongelig Grund, 

og Krig er et kongeligt Bud. 

To Hanekyllinger hoppede ud; 

den ene blev kongelig Hane, 

den anden, rank som en Fane, 

blev Nordens vældigste Kongeørn, 

* Tordenens skægløse Gud«. 



Forresten i Krigen ej Spor af Idé. 
Den ene havde en skøn Porte-épée 
og skønne Klæder med gyldne Tresser; 

de skulde vises for Hoffets Prinsesser; 
og store Støvler og Kaarder, Kyradser, 
saalunde som for en Krigsmand passer, 
og Krigsfolk nok til at stikke deri: 
Generaler, Majorer, Grever, Baroner 
med Adelsskjolde og Adelskroner, 
Menschenschreck-Karle med Eder og Banden, 
med Von'er i Enden og Bukler i Panden — 
et velassorteret, tysk Kompagni, 
som skulde i Marken, før Tid var forbi. 



Den anden havde de »Gossar blå«, 
selv havde han avlet dem; 
Sverig var Moder til Kuldet, 
Ild var den Brudeseng. 
Det var nok det eneste Leje, han søgte; 
streng som en Jomfru han aldrig nød 
Kongernes Forret i Rige og Land: 
med Kvinderne aldrig han spøgte. 



1 70 Tilbageblik. 



Hans slette og rette Soldaterforstand 
bragte ham liden Lykke i Livet, 
men Evighed efter hans Død. 



O lad os ej ligne de Konger sammen, 

nej, Wessel han passer nok bedre i Rammen. 

Tordenskjold varper mod Vinden sig op 

og mødes med Karl under Ærens Top; 

de fødtes af Faren, de stred kun for Æren, 

to Vikingekonger for Flaaden og Hæren. 

De hører ej med til Historiens »Fyld«, 

de øver Bedrifter for Manddommens Skyld, 

som var det den simpleste Sag paa Jorden 

at leve blandt Lyn og dø under Torden; 

og Karl, som sover paa Skansens Rand 

i Skildvagts Kappen med Sværd ved Siden, 

og Wessel, der svømmer som Ternen paa Vand 

og dykker tilbunds undertiden: 

de adles begge af Verdensaanden, 
de fødes ej med Diplomet i Haanden. 
Saavidt deres Ørneflugts- Vinger strække, 
saavidt er de kronede Hoveder begge, — 
og brydes engang for Folkenes Dom, 
under kommende, vældige Slægters Strid, 
Kongernes Kroner og Adelens Skjolde: 
de To vil Kronen beholde 
gennem Mythernes evige Tid. 



Da Danmark-Norge, hvor Kæmpernes Slægt 
skød sine kraftige Skud fra Stammen, 
er sunket for Enevoldstrykket sammen, 
da Bonden er bleven en fredløs Træl, 
som Herren kan tærske for Morskab ihjel, 
da Hælvten af Landet er suget til Døde 
for at skaffe de fremmede Slughalse Føde, 

da Hoffet og Hæren, fortysket til sidste 

Lakaj, bliver ved Lakajer at friste, 

da Flaaden, støvet af Snustobak, 

med stive Parykker i øverste Ende, 

har tabt, fra Rangskib til mindste Smak, 

det sidste kriger'ske Kende, 

da Landet for Prunk og Pedanteri, 

for Snyltegæster i Stuer og Sale, 

Maitresser paa Thronen og smudsig Kabale 

og Naaders og Raaders Spytslikkeri, 

er lige paa Nippet at krybe i 

en Abekat-Ham med sin Hale — 

da skyder en Vikingeskikkelse op 

fra Havet og viser sin herdbrede Krop, 

og raaber paa Norsk: om Danmark 

endnu er at faa i Tale? 



Og Kongen han vaagner blandt sine Maitresser. 
De høje Herrer de ryster Parykkerne. 

Støvet staar over Silken og Smykkerne: 

hvad er dog det for »Excesser«? 

Om »Raahed« man mumler, om »Fusentast«, 

om at »sætte den Karl i Bøjen fast«, 

men lykkeligvis har Kongen Øre 

for Friskhedens Stemme bag Forhæng og Døre; 

»Damerne« lider desuden gerne 

en ny opdukkende, mandig Stjerne, 

som vækker blandt Desmer og Patchouli 

en Luftning af Storm og Fribytteri. 

Og Kongen smiler og Damerne sukker. 

Misundelsen blegner. Parykkerne bukker. 

Den Frejdiges Mod er ham Mur og Vold 

mod Fjenden derude som Fjenderne hjemme; 

og snart skal Alverden tilgavns fornemme: 

at Wessel blir adlet som Tordenskjold. 



Men alt tilforn har Bedrifter han øvet, 
som nok kunde løfte hans Navn fra Støvet 

Og sætte det højt over Hoffets Himmel 
— uden endda at gøre hani svimmel. 



Man ser en liden, usselig »Orm«, 

en Dæksbaad, krybe fra Klippernes Spalte 

og vove sig ud til en Fart paa det Salte, 

hvor graadige Fiske vil bide. 

Snart klæber der Blod ved Ormens Side, 

men det bliver Fiskenes Blod. 

Den vokser, den vider sig ud til en Slange, 

den følger sin Førers stigende Mod, 

og Føreren stammer fra Flokken, 

som sloges paa »Ormen hin lange«. 

Den unge Helt over Havet haster 

for bugnende Sejl og buede Master; 

han iler til Kamp, som andre til Dans; 

Krigens Skjoldmø han tager i Favn 

og svinger afsted, tillands som tilvands, 

ind ad en Fjord og ud af en Havn, 

sin Dame med Kæmpekræfter, 

og knuger lidt ublidt Gudinden, 

naar ej hun vil give efter. 

Den Skønne lider da og sin Danser; 

— Kvinden vil føle den Stærkes Arm, 

vil heller hvirvles forpustet-varm, 

end sidde som Bænkepryde 

under Tonernes lokkende Lyde. — 

Hun laaner den Kække sit skærmende Panser. 

Kuglerne flyve hans Bryst forbi; 

og træffe de ham omsider, 

saa varer det næppe Uge og Dag, 

før atter paa Søen han rider. 

Han kan ikke fældes af ærligt Bly. 

Det er, som om Heltens straalende Ry 

skræmmed i Løbet de svenske Skud, 

naar de tage ham til deres Maal. 

For Niddingehaand gaar hans Livslys ud; 

paa Snigmordervis, med Forræder-Staal 

han fældes mod Ærens og Tvekampens Bud. 

Dog, ligegyldig for Staal eller Bly, 

saa længe han lever, trodser han Døden. 



